
LAUSANNE. 

Năzuinţele  de  unire  vor  aduna  la  3  August,  din 
nou,  pe  reprezentanţii  Bisericilor  creştine.  Adunarea 
va  avea  loc  la  Lausanne.  Suntem  invitaţi  şi  noi. 
Şi  vom  merge.  Aşa  a  hotărât  sf.  Sinod.  Şi  bine  a 
făcut.  Căci  dupăcum,  în  ordinea  politică,  singuraticele 
state  nu  mai  pot  trăi  în  splendida  izolare,  ci  caută 
căile  şi  mijloacele  unei  cât  mai  strânse  colaborări 
şi  uniri  [dacă  se  poate],  —  în  conştiinţa  Bisericilor 
creştine  această  năzuinţă  de  solidarizare  trebue  să 
fie  şi  mai  vie. 

Istoria  Bisericii  creştine  este,  în  mare,  o  istorie 
a  destrămării,  a  diferenţiării  ei.  Mădularele  aceleiaşi 
familii  sau  împrăştiat  în  toate  părţile.  Fraţii  au  ajuns 
aşa  de  departe  unii  de  alţii,  încât  şi-au  uitat  chiar  că 
au  un  tată  comun. 

Acum,  mânaţi  de  necazuri,  se  recaută  pentru  a 
se  ajutora  reciproc. 

Necazurile  vieţii  practice  i-au  adunat  acum  doi 
ani  la  Stockholm.  Necazurile  vieţii  sufleteşti  îi  adună 
anul  acesta  la  Lausanne. 

Stockholmul  a  căutat  căile  solidarităţii  creştine 
măcar  în  soluţionarea  marilor  probleme  sociale  şi 
economice  —  peste  deosebirile  de  credinţă.  Când 
arde  casa  unui  frate,  toţi  ceilalţi  sunt  datori  să  sară 
în  ajutorul  celui  năpăstuit  —  peste  ura  ce-i  va  fi 
desparţind.  Astfel  prăpădul  îi  va  cuprinde  pe  toţi. 

La  Lausanne  fraţii  îşi  vor  rechema  conştiinţa 
paternităţii  comune.  Vor  căuta  să  stârpească  însăşi 
rădăcina  vrăşmăşiilor  sociale  dintre  olaltă  pentru  a 
se  reînfrăţi  cu  adevărat.  E  drumul  cel  mai  sigur. 
Pentrucă  nime  nu  poate  ajunge  la  conştiinţa  frăţiei, 
înainte  de  a  fi  ajuns  la  conştiinţa  paternităţii  comune. 

Soluţionarea  dogmatică  a  problemei  implică  şi 
soluţionarea  ei  practică.  Iată  pentruce  rostul  con¬ 
gresului  dela  Lausanne  este  superior  celui  dela 
Stockholm,  cu  toată  creştineasca  atmosferă  şi  mă¬ 
reţie  în  care  sa  desfăşurat  şi  acesta  din  urmă. 

Bisericile  creştine  vor  trebui  să  ajungă  odată 
la  conştiinţa  aceluiaş  Hristos,  Mântuitor  al  lumii  şi 
să  creadă  în  El.  Altfel,  ele  vor  propovedui  „împă¬ 
răţii"  ale  lui  Hristos  —  care  nu  sunt  ale  Lui. 

Creştinii  luminaţi  nu  trebue  să  aştepte  în  fiecare 
moment  revelaţii  pauline ;  uneori  e  bine  ca  să  caute 
pe  Hristos,  ca  Zacheu. 

La  Lausanne  va  fi  o  întrunire  de  Zahei.  Noi  nu 
putem  lipsi  dela  ea,  în  nădejdea  că  Hristos  este 
vecinie  în  mijlocul  celorce-1  caută. 

* 

Unii  apologeţi  ai  izolării  şi-au  exprimat  —  şi  încă 
destul  de  gălăgios  —  teama,  că  ducându-ne  la  Lau¬ 
sanne  ne  vom  protestantiza.  Dacă  această  teamă 
nu  izvoreşte  din  sentimentul  pe  care-1  bănuim,  ea 
este' cel  puţin  superficială. 

Prin  convorbirea  cu  Samarineanca  Mântuitorul 
na  rămas  de  loc  convins  că  pe  muntele  Garizim  se 
cade  a  se  închina.  Nici  sf.  Pavel  na  fost  cucerit  de 
nici  o  zeitate  păgână  —  cu  tot  apostolatul  său  printre 
păgâni.  Şi  nici  sf.  Atanasie  nu  sa  dat  cu  arienii, 
cu  toate  că  nu  sa  izolat  de  ei. 

Nici  ceice  vor  merge  la  Lausanne  nu  se  vor 
protestantiza.  Suntem  convinşi. 

Fireşte  nu  fiindcă  ar  fi  Hristoşi,  sau  Paveli,  sau 
A tanasii ,-  ci  fiindcă  cred  în  Hristos,  în  Pavel,  Atanasie. 

Prin  urmare:  „De  strigis,  quae  non  sunt,  nulla 
quaestio..."  Prof.  N.  Colan. 

Ceva  din  istoricul  învăţământului 
religios-creştin. 

Azia  şi  Africa  ajung  repede  sub  stăpânirea  Ara¬ 
bilor  şi  Turcomanilor  fanatizaţi  de  învăţăturile  lui 
Mohamed,  cari  caută  să  câştige  cele  două  punţi  spre 
Europa:  Gibraltarul  şi  Constantinopolul,  trecerea  că¬ 
rora  nădăjduiau  să  le  asigure  vechiul  imperiu  roman. 
Drumul  vestic  le  e  tăiat  însă  în  Pirenei,  iar  înain¬ 
tarea  pe  celalalt  e  opăcită  mult  în  Balcani  şi  oprită 
definitiv  la  Viena,  aşa  că  nu  se  mai  întâmplă  visata 
lor  întâlnire  poate  pe  Rin,  care  ar  fi  adus  ruina  şi 
mucegaiul  peste  tot  ce  a  produs  cultura  greco-ro- 
mană  şi  creştină,  din  pricina  căreia  a  fost  înăbuşit 
în  ei,  în  cei  din  extremul  orient  al  imperiului  roman, 
dorul  atavic  de  aventuri  răsboinice.  Ura  semită  şi 
extrem  aziatică  însă  a  nimicit  cultura  bisericii  cre¬ 
ştine  răsăritene  şi  viaţa  bisericească  a  făcut-o  să 
vegeteze  numai.  împrejurările  acestea  aduc  numai 
apatie  la  creştinii  ortodocşi,  şi  dupăce  văd  şi  senti¬ 
mentele  „creştineşti"  ale  cruciaţilor  —  un  fel  de 
fatalism  inert,  din  care  nu-i  mai  scot  decât  frămân¬ 
tările  religios-cultural  şi  politice  ale  Apusului. 

Deşi  izvoarele,  din  cari  sar  putea  închega  o 
istorie  a  învăţământului  religios  din  biserica  ortodoxă 
în  acest  timp,  sunt  extrem  de  reduse,  o  orientare 
sumară  totuşi  ne  putem  câştiga. 

Până  la  finea  secolului  al  18-lea  toate  popoarele 
bisericii  ortodoxe,  cu  excepţia  Românilor  ardeleni, 
şi  a  Rutenilor  [dar  numai  începând  din  secolul  al 
16-lea),  au  aceeaş  tradiţie  şcolară. 

In  toată  biserica  ortodoxă  se  continuă  tradipa 
vechilor  şcoale  mănăstireşti  şi  ici-colo  parohiale,  dar 
mai  mult  pentru  trebuinţe  bisericeşti  şi  de  stat.  Turcii, 
dupăce  cuceresc  imperiul  bizantin,  dela  o  vreme  îi 
socotesc  pe  creştini  un  fel  de  Iudei  vechi  „cetitori 
ai  Bibliei",  pe  care  nu  o  despreţuiesc  de  tot,  şi  nu 
stăruie  să-i  convertească,  ci  le  dau  pace  în  schimbul 
unui  tribut  gras.  Toţi  creştinii  supuşi  prin  sabia  oto- 


204 


REVISTA  TEOLOGICA 
e 

mană  formează  un  stat  aparte  în  imperiul  lor,  având, 
de  reprezentant  politic  şi  „cap  încoronat"  pe  patriarhul, 
din  Constantinopol,  care  are  legătură  cu  statul  tur¬ 
cesc  —  până  mai  la  răsboiul  mondial  —  prin  mi¬ 
nisterul  de  externe -1  Patriarhia  face  sforţări  să  sus¬ 
ţină  învăţământul  pentru  creştini.  Toată  Peninsula. 
Balcanică  e  străbătută  de  şcoli  mănăstireşti,  distin- 
gându-se  încă  de  prin  secolul  al  XlV-lea  şcoala  din 
Athos.  Ajung  renumite:  şcoala  pentru  pregătirea 
clerului  superior  de  pe  lângă  patriarhie  [în  insula 
HalkiJ,  cea  de  pe  lângă  arhiepiscopiile  diferite.  Cur¬ 
ţile  princiare,  în  special  cele  sârbeşti  au  şcoale  ve¬ 
stite  din  vechime.  Toate  patriarhiile  sunt  în  mâna  Gre¬ 
cilor  şi  aceştia  au  o  tendinţă  pronunţată  de  a  greciza, 
având  până  în  ziua  de  azi  aceeaş  atitudine  de  origine 
antică  de  a  se  socoti  lumen  mundi,  iar  toţi  ceilalţi  bar¬ 
bari  sortiţi  exploatării  greceşti.  Acestei  tendinţe  în 
secolul  al  18-lea  i  se  opune  panslavismul  rusesc, 
care  redeşteaptă  pe  Bulgari  şi  Sârbi.  La  redeştep¬ 
tare  nu  puţin  contribue  şi  introducerea  limbii  româ¬ 
neşti  în  biserica  românească.  Ruşii  provoacă  fră¬ 
mântări  de  natură  naţională  la  Sirieni,  Palestinieni 
şi  Arabi,  cari  tind  să  alunge  pe  Greci  şi  limba  lor. 

Aceste  şcoale,  cari  sunt  o  umbră,  o  amintire  a 
vechilor  şcoale  creştine,  suni  constrânse  la  o  înviorare 
prin  mişcarea  bogomilică,  care  lăţesc  scrieri  şi  cu  ele 
dorinţa  şi  datorinţa  de  a  ceti.  Dar  valul  acesta  trece 
spre  Apus,  şi  Orient,  fără  a  lăsa  urme  prea  simţite. 

Secolul  al  XVIII-lea  însă  constată  îmbătrânirea 
Turciei.  Toate  popoarele  balcanice,  încurajate  de 
Rusia  întărită,  vor  libertatea.  Libertatea  trebuia  pre¬ 
gătită  şi  prin  şcoală.  Sfârşitul  secolului  aduce  un 
început  nou  de  şcoale  pentru  toţi.  După  modelul  Ru¬ 
siei,  chiar  cu  contribuţia  acesteia,  şi  cum  reclamau 
şi  împrejurările,  la  toate  popoarele  balcanice  şi  chiar 
şi  la  Românii  din  Principate  se  introduce  metodul 
Bell-Lancaster,  sistemul  monitorial,  a  trei  clase  puse 
sub  conducerea  câte  unui  elev  mai  bun  şi  a  patra 
sub  conducerea  învăţătorului.  La  Religie  se  învăţa 


1  P.  P.  Oikonomos:  Şcoala  neogrecească,  în  Encykl.  Hb.  der  Păd, . 


REVISTA  TEOLOGICĂ 


205 


în  primele  clase  numai  rugăciuni,  memorizate  după 
nişte  tabele,  iar  în  celelalte  catehism,  şi  în  unele 
şcoale  şi  cântare  bisericească. 

De  pe  la  anii  1830  încoace  —  cu  excepţia  Ro¬ 
mânilor  şi  Sârbilor,  foşti  în  Ungaria  —  încep  şcoale 
după  cerinţele  pedagogiei  apusene  germane,  pe  unde 
studiază  diferiţi  bărbaţi  de  seamă  ai  fiecărui  popor, 
întemeindu-se  astfel  şcoalele  naţionale,  între  cari  mai 
bine  se  prezintă  cele  româneşti  şi  sârbeşti,  fiindcă  stau 
în  contact  mai  strâns  cu  progresele  Apusului.  Dar 
în  cadre  —  toate  merg  paralel. 

Intre  toate  şcoalele  însă,  mai  slabe  sunt  cele 
pentru  pregătirea  preoţilor,  deci  tocmai  cele  cari  ar 
avea  să  pregătească  factorii  principali  ai  unui  bun 
învăţământ  religios.  In  Constantinopol  este  şcoala 
dela  Halki,  în  care  se  pregăteşte  clerul  superior. 
Din  programa  ei  lipseşte  pedagogia.  A  doua  şcoală, 
cea  mai  bine  organizată,  e  Seminarul  monahal  din 
Ierusalim,  care  are  4  resp.  5  clase,  după  un  fel  din 
gimnaziu,  mai  religios,  de  2 — 3  ani.’  încolo  seminare 


'  Programul  de  materii  a)  acestei  jcoii  —  după  Dr.  W.  Rein: 
Encykl.  —  în  190S  era  următorul: 


Ore  săptămânale  în  clasa 
III.  IV.  '  V.  !  VI.  VII. 


Psihologie . l! 

Logică . 

Istoria  filosofici  ...... 

Enciclopedia  teol.  .... 

Arheologie  evraică . 

Introducere  îa  T,  V . 

Introducere  în  T.  N . 

Ermineutică . 

Exegeză . 

Istorie  bi3 . 1 

Patristică . ’i 

Dogmatică . i 

Morala . ji 

Simbolică . j 

Apologetică . |. 

Omiletică . f 

Liturgia  şi  arheologia  creştină  J. 

Teologia  pastorală . I 

Pedagogie . i 

Noţiuni  de  drept . ' 

Drept  bisericesc  ...... 


d  i 
2  1 
3 
3 

1  , 


3 


3 


3 

2 


2 

2 

1 

3 

2 

inferioare,  de  4 — 5  cJase,  până  la  înfiinţarea  facul¬ 
tăţilor  de  teologie  în  Balcani,  cătră  sfârşitul  veacului 
al  19-lea.  Caracteristica  şcoalelor  mănăstireşti  şi  pa¬ 
rohiale  orientale  este  duhul  blând  în  disciplină,  lipsa 
de  bătaie,  încolo  destulă  mecanizare.  . 

Deodată  cu  influenţele  Apusului,  la  învăţământul 
religios  de  toate  gradele  în  afară  de  rugăciuni  şi 
cântare  bis.  se  introduce  catehismul  —  sigur  o  sar- 
bădă  mecanizare  —  şi  numai  arareori  şi  prea  puţin 
Sf.  Scriptură  [istoria  biblică].1 

In  Rusia  până  la  patriarhul  Nicon  [1652 — 1658] 
nu  poate  fi  vorba  de  învăţământ  religios;  abia  cu 
el  începe  predica,  pentruca  nu  mult  după  aceasta, 
pentru  a  împedeca  ereziile,  să  fie  oprită.  Şcoale  se 
deschid  abia  după  1700.  La  1764  se  deschid  26 
şcoli  preoţeşti,  la  1818,  patru  academii,  36  seminarii 
şi  15  şcoli  inf.  preoţeşti,  imitând  şcoalele  poloneze, 
mai  ales  pe  cea  din  Kiew.  Organizaţia  slabă ;  semi¬ 
narele  nu  au  acelaş  număr  de  clase;  unele  se  ri¬ 
dică  la  oarecare  prestigiu,  cele  mai  multe  subme¬ 
diocre.  In  general  o  metodă  de  propunere  nu  era 
nicăiri.  Se  disting  seminarul  din  Novgorod,  Charcov, 
Cazan  şi  Mănăstirea  Sf.  Sergie. 

învăţământul  religios  pentru  copii  se  face  obli- 
gător  de  cătră  Sf.  Sinod  abia  după  1800,  obligând 
pe  fiecare  preot  să-l  predea.  La  cererea  Sf.  Sinod 
din  1743,  în  care  se  plânge  că  nobilii  şi  ofiţerii,  du- 
păce  copiii  cetesc  psalmii  şi  cartea  de  rugăciuni,  îi 
lasă  să  se  ocupe  de  studii  profane  fără  a  se  mai 
sinchisi  dacă  posedă  temeinic  ori  nu  învăţătura  cre- 
dinţii  şi  a  fericirii,  care  e  lucrul  cel  mai  de  căpetenie 
pentru  fiecare,  —  şi  deci  să-i  oblige  a-i  învăţa  cu 
preoţi  capabili  catehismul  şi  să  facă  examen  din  el, 
—  senatul  imperial  sub  pedeapsă  în  bani  asupra 
părinţilor  sileşte  pe  tineri  să  facă  examen  din  ca¬ 
tehism  fără  care  nu  poate  primi  oficiu.  Catehism 
şcolar  întrebuinţat  multă  vreme  e  cel  al  lui  Teofan 

•  Pentru  această  parte  a  se  vedea;  P.  P.  Oikonomos:  Şcoala  neogreacă, 
Dr.  Nicoîcoff;  Şcoala  bulgară,  Dr.  V.  Bakici:  Şcoala  sârbească,  şl  V.  A. 

Ure?!'ie  Istoria  şcoalelor  româneşti  (două  vo\  documente!. 

Procopovici;  cel  mai  bun  catehism  a  fost  al  mitro¬ 
politului  Platon,  pe  care-1  întrece  prin  pătrundere  al 
mitrop.  Filaret  din  Cernigow.  Catihelii  erau  aleşi 
de  rectorii  academiilor  din  Kiew,  Moscova  şi  mai 
târziu  Petersburg  dintre  elevii  cei  mai  dibaci  ai  aca¬ 
demiei  şi  predau  religie  în  biserici  sau  în  anume 
săli,  mai  în  urmă  în  şcoale.  S’a  distins  mult  profe¬ 
sorul,  mai  târziu  mitropolitul  Platon.  El  scrie  că  con¬ 
trar  dispoziţiilor  tuturor  Academiilor  învăţa  catehismul 
public,  Dumineca,  având  ascultători  din  toate  stra¬ 
turile  şi  vârstele;  avea  atâţia  ascultători,  cum  na 
avut  niciodată  la  Academie;  ţinea  2  ore  lecţii.'  Acest 
sistem  de  catehizare,  care  este  o  adaptare  a  şcoalei 
de  Dumineca  sa  păstrat  în  Rusia  până  la  răsboiul 
mondial.  Un  demn  reprezentant  mai  nou  a  fost 
Petrow. 

Valurile  experienţelor  pedagogice  apusene  au 
străbătut  şi  în  Rusia.  In  jumătatea  primă  a  veacului 
al  19-lea,  imitând  Apusul  practică,  dar  nu  în  întreagă 
întinderea  imperiului,  sistemul  bell-lancasterian,  com¬ 
binat  cu  ceva  din  şcoala  lui  F elbinger,  ale  cărui  idei 
le  duce  în  Rusia  elevul  lui  Felbinger  la  Viena,  sârbul 
T.  Jancovici  Mirijewski,  care  pribegeşte  pe  la  1800 
din  Ungaria  în  Rusia  şi-i  reorganizează  şcoalele. 

Prin  secolul  al  18-lea  învăţământul  religios  ro¬ 
mânesc  este  influenţat  în  Moldova  şi  de  aici  pe  rând 
şi  mai  departe  de  cel  rusesc  prin  imitarea  unei  Bu¬ 
coavne,  în  afară  de  viaţa  pe  care  o  aduc  de  mai 
nainte  diferiţi  călugări  români,  ce  petrec  prin  mă¬ 
năstiri  ruseşti. 

Sârbii  din  Ungaria  vin  cu  organizaţia  biseri¬ 
cească  şi  şcolară  din  Balcani  pe  la  finea  sec.  17  şi 
începutul  celui  de  al  18-lea.  înfiinţează  nu  mult  după 
1737  un  seminar  teologic  în  Carlovitz,  pe  care-1  reor¬ 
ganizează  la  1794,  în  care  au  învăţat  teologia  şi  câţiva 
români  ardeleni  distinşi  în  viaţa  bisericească.  La 
1780  au  o  şcoală  normală  la  Zombor  şi  413  şcoli 


1  Pentru  această  parte;  Geschichte der  kirche  Russiands  von  Philaret, 
weiland  Erzbischof  von  Tsernigow,  p.  II.,  Frankfurf  a.  M.  1872. 

primare,  —  toate  sigur  după  sistemul  lui  Felbinger 
[Ratio  educationis].  La  1791  deschid  liceul  din  Car- 
lovitz.1  De  aici  încolo  desvoltarea  învăţământului  lor 
religios  şi  laic  este  în  perfectă  paralelă  cu  al  Ro¬ 
mânilor  ardeleni,  adesea  imitând  pe  al  acestora. 

In  Rusia-Mică  e  de  însemnat  „academia  movi- 
liană"  din  Kiew,  înfiinţată  de  mitropolitul  de  origine 
română  moldoveană  Petru  Movilă  [1596 — 1647],  Petru 
Movilă,  a  învăţat  în  şcoalele  poloneze,  apoi  la  uni¬ 
versitatea  din  Paris.  In  vremea  lui  catolicismul  şi 
protestantismul  atacă  vehement  biserica  ortodoxă 
cu  gânduri  de  prozelitism.  Clerului  trebuia  să  i  se 
dea  o  cultură  superioară,  de  aceea  înfiinţează  aca¬ 
demia  sau  colegial  movilian,  după  modelul  şcoalelor 
superioare  apusene,  dar  cu  caracter  curat  ortodox. 
E  interesant  a  se  ştii,  că  acest  mitropolit  obligă  pe 
profesorii  şcoalei  lui  să  ţie  în  fiecare  Duminecă  şi 
sărbătoare  predici  pentru  a  explica  poporului  învă¬ 
ţăturile  credinţa  ortodoxe  şi  capitole  din  N.  şi  V. 
Testament.2 

Şcoala  Iui  serveşte  de  model  celorlalte  academii 
ruseşti  şi  probabil  celei  moldovene  al  lui  Vasile  Vodă 
Lupul. 

Catehismul  lui  Petru  Movilă,  „Mărturisirea  or¬ 
todoxă",  a  ajuns  carte  simbolică  pentru  biserica  or¬ 
todoxă  şi  la  renume  mondial. 

De  aici  încolo  învăţământul  religios  a  Rusiei 
mici  e  acelaş  cu  cel  rusesc,  de  care  am  vorbit. 

La  Români  viaţa  şi  învăţământul  religios  pre¬ 
zintă  alt  drum,  decât  în  restul  bisericii  ortodoxe. 

Până  în  epoca  exilului  babilonic  al  papilor 
[1309 — 1377],  în  afară  de  mişcarea  bogomilică,  nimic 
mai  deosebit.  Stingându-se  familia  arpadiană,  dom¬ 
nitoare  în  Ungaria,  care  a  fost  tolerantă  cu  biserica 
românească  —  nu  însă  cu  cea  ungurească  ortodoxă, 
—  urmează  la  tron  la  recomandarea  papii  familia 
de  Anjou  din  Neapol,  de  un  catolicism  extraordinar 
de  impetuos.  Concade  năvala  franciscanilor  în  Po- 


'  V,  Bakici:  Şcoalele  sârbeşti,  în  Ecykl.  Hi,  Păd.  a  lui  W.  Rein. 
5  C.  Coca:  Istoria  bisericească. 

lonia  şi  a  dominicanilor  în  Ungaria  sudică,  cu  nă¬ 
zuinţa  de  a  catoliciza  pe  Ruteni  şi  pe  Români  prin 
propaganda  şi  sabia  regilor  ungari.  Propaganda  se 
înteţeşte  pe  timpul  schismei  mari  papale  [1378 — 1418], 
când  şi  Clement  al  VlI-lea  dela  Avignon  şi  Urban 
al  Vl-lea  dela  Roma,  căutau  să-şi  asigure  majoritate 
de  credincioşi  şi  merite  prin  convertirea  forţată  a 
Rutenilor  şi  a  Românilor.1 

Sforţările  dominicanilor  şi  ale  lui  Ludovic  cel 
Mare  în  Banatul-Severinului  duc  la  revoluţia,  ajutată 
de  Vlaicu-Vodă,  şi  la  alipirea  de  Muntenia  a  Banatului 
Severin  deoparte  şi  la  independenţă  religioasă  de  alta 
prin  înfiinţarea  unei  mitropolii  [nu  episcopie,  care 
trebuia  să  atârne  de  vre-o  mitropolie]  în  Turnul-Seve- 
rinului.  Iar  în  Voivodatul  Maramurăşului  la  fel  la  o  răs¬ 
coală  religioasă  sub  conducerea  luiDragoş  [să-i  zicem 
al  U-lea]  şi  a  fratelui  său  Baliţă,  dupăce  asigură  şi  aici 
viaţa  religioasă  prin  însemnata  stavvopighie  a  Perilor 
cu  vestita  şcoală,  de  sub  conducerea  unui  egumen 
cu  drepturi  episcopeşti.  Şcoala  aceasta  mănăstirească 
găseşte,  că  faţă  de  misionarii  catolici,  cari  propove- 
duiau  în  limba  românească,  trebue  să  se  folosească 
şi  preoţii  români  de  aceeaş  limbă  şi  încep  a  tălmăci 
cărţile  bisericeşti  în  româneşte,  cari  se  copiază  de 
preoţi  şi  alte  şcoale  mănăstireşti  şi  se  lăţesc  pe  tot 
cuprinsul  pământului  românesc.  In  tendinţa  lor  poate 
le  dă  curaj  de  a  stărui  şi  mişcarea  lui  Huss.  Avem 
deci  de  a  face  cu  o  înviorare  a  vieţii  religioase. 

Primejdia  turcească  mai  temperează  avântul 
catolicilor.  Intrăm  însă  în  sfera  de  influinţă  a  refor- 
maţiunii,  care  ne  îmbulzeşte  cu  predicatori,  cu  cate¬ 
hisme  şi  ne  îndrumă  spre  şcoală. 

Luteranii  ne  dau  catehismul  de  Sibiiu  [1544]  tipă¬ 
riturile  braşovene  [1560 — 3]  şi  predicatori  statornici 
pe  Ţara  Bârsii  [1563]. 

Calvinii  ne  dau:  Cazania  şi  Molitvelnicul  dela 


1  Popoarele  romanice  ţineau  cu  Clement,  Italia  nordică  şi  cele  ger¬ 
manice  şi  slave,  şi  aici  se  alătură  şi  Ludovic  cel  Mare  al  Ungariei,  ţin  cu 
Urban.  [Vezi  Manitius  111.  Weltgesch.  II.  pag.  363]. 

1564  şi  o  liturgie  [care  nu  ni  s’a  păstrat], !  Palia  [1582], 
predicatori  la  Caransebeş,  Lugoş,  Haţeg,  o  şcoală 
normală  [1582]  la  Caransebeş ,a  şi  o  consecinţă  natu¬ 
rală  a  acesteia  şcoale  primare,  dintre  cari  nu  ni  s’a 
păstrat  decât  amintirea  celei  dela  Haţeg. 

Urmează  pentru  scurtă  durată  la  tronul  Ardea¬ 
lului  o  familie  princiară  catolică,  care  vrea  să  ne  dă¬ 
ruiască  cu  un  catehism  românesc  dar  catolic  [1583], 
în  redactarea  cardinalului  Antonio  Possevino. 

Dieta  ardeleană  de  1624  legiferează,  ca  nobilii 
să  fie  obligaţi  a  lăsa  copiii  iobagilor  să  cerceteze 
şcoala;  cine-i  va  mai  opri  să  fie  pedepsit  cu  1003 
florini.  Tot  atunci  principele  Gavril  Bethlen  pune 
oameni  învăţaţi  să  traducă  sf.  Scriptură  în  româ¬ 
neşte  şi  vrea  să  înfiinţeze  o  tipografie  românească. 
Pe  aceasta  o  înfiinţează  Mitropolitul,  întărit  de  el, 
Ghenadie  al  Il-lea. 

Gheorghe  Râkoczi  I  continuă  opera  acestuia, 
presionând.  Tipăreşte  Catehismul  caivinesc  [1640], 
tipărit  la  Presaca  (lângă  ZlatnaJ;  obligă  pe  mitrop. 
Ilie  Ioreste  să  înfiinţeze  o  şcoală,  sigur  superioară 
celor  existente,  în  Alba-Iulia,  lângă  reşedinţa  sa;  cere 
să  oblige  pe  preoţi  a  predica  de  4-ori  pe  săptăipână 
şi  să  lăţească  catehismul  Când  se  opune  acestor  „do¬ 
rinţe"  princiare,  e  martirizat.  Acelaş  Râkoczi  chiamă 
[1643]  în  Ardeal  pe  vestitul  didactician  Commenius, 
care  vine  [1650]  şi  lucrează  cu  mare  zel  la  Şaroş-Patak 
patru  ani  încheiaţi.1  După  modelul  arătat  de  Comme- 
nius,  văd.  lui  Gh.  Râkoczi,  Susana  Lorântffy  înfiinţează 
cu  aprobarea  mitropolitului  Sava  Brancovici  la  Fă¬ 
găraş  în  1637  o  şcoală. curat  religioasă  pentru  pre¬ 
gătirea  învăţătorilor  şi  preoţilor  români  de  pe  Ţara 
Oltului,4  ceeace  presupune  existenţa  şcoalelor  pri¬ 
mare.  Sinodul  dela  1673  şi  1675  al  mitropoliei  orto¬ 
doxe  din  Alba-Iulia  decide:  catehizarea  poporului, 

'  Conform  circulare  superintendentuiui  Pavel  Tordaşi  din  1570. 

2  Prefaţa  Palieise  aminteşte  Petru  Zăgan  „dascăl  de  dăscălie”  în 
Caransebeş. 

3  Dr.  P.  Pipoş:  Istoria  Pedagogiei. 

4  Dr.  I.  Lupaş:  Istoria  bisericii  a  Românilor  ardeleni. 

învăţându-i  Crezul,  Tatăl  nostru  şi  Cele  10  porunci 
şi  catehizarea  copiilor,  poruncind:  „Nefiind  şcoală 
unde  să  înveţe,  —  tot  creştinul  să-şi  ducă  pruncii  la 
biserică,  şi  popa,  dupăce  va  isprăvi  slujba  bisericii, 
să  facă  ştire,  cum  să  se  strângă  pruncii  în  biserică 
să-i  înveţe".' 

In  epoca  reformatiunii  avem  deci  un  adevărat 
învăţământ  religios  şi  şcoale  poporale  şi  superioare.2 
Dintre  şcoale  ni  s’a  păstrat  şi  amintirea  şcoalei  dela 
Alba-Iulia  [mănăstirească],  a  celei  dela  Braşov,  care 
există  dela  1495  până  azi,  şi  cea  dela  Sălişte  din 
nainte  de  1616,  când  se  aminteşte,  —  afară  de  cele 
pomenite 3  şi  de  şcolile  mănăstireşti,  cari  au  trebuit  să 
fiinţeze  pe  lângă  mănăstirile  ardelene  foarte  nu¬ 
meroase. 

Cătră  1700  Ardealul  ajunge  din  nou  sub  Habs- 
burgii  catolici.  Prin  această  schimbare  intrăm  iarăş 
în  luptă  cu  catolicismul.  Unirea  sub  raportul  învă¬ 
ţământului  religios  50  de  ani  n’aduce  nimic;  dimpo¬ 
trivă  nimiceşte  şi  ceeace  am  câştigat  prin  reforma- 
ţiune.  Pe  ortodocşi  însă  îi  pune  în  mai  strânsă  legă¬ 
tură  cu  şcoala  din  Carlovitz  şi  cele  din  Principate 
şi  Rusia. 

Abia  la  1754  se  deschide  liceul  [cu  6  clase], 
urmat  de  un  an  de  filosofie  şi  de  teologie  —  lati¬ 
neşti,  nu  româneşti  —  dela  Blaj.  Şcoală  pentru  cei 
mulţi  n’avem  prin  unire,  decât  după  înfiinţarea  regi¬ 
mentelor  grăniţăreşti  [1763]. 

La  2  August  1777  Maria  Terezia  publică  şi 
pentru  Ungaria  Ratio  educationis,  dispunând  înfiin¬ 
ţare  de  şcoale  triviale  şi  capitale ;  cele  dintâi  cu  trei 
clase,  cele  din  urmă  cu  4  clase,  cari  se  mai  numiau 
şi  normale,  şi  la  cari  se  acceptau  să  asiste  şi  apoi 

1  Dr.  I.  Lupaş:  Istoria  biser.  a  Românilor  ardeleni. 

s  Rezultatele  propagandei  calvineşti  pentru  ei  n’au  însemnat  nici  un 
câştig.  Românul  avea  antipatie  faţă  de  calvini;  circulă  până  în  ziua  de 
azi  în  popor  vorba:  „Eu  ştiam,  că  eşti  creştin,  nu  calvin". 

*  Afirmaţia  dlui  S.  R.  Formac  în  învăţământul  normal  din  România 
(Bucureşti  1927]  dela  pag,  59,  că  în  Ardeal  până  la  unirea  cu  papa  nu 
exista  nici  o  şcoală  afară  de  cea  dela  initrop.  de  Alba-Iulia,  nu  e  întemeiată. 

să  propună,  ceice  doriau  să  se  facă  învăţători.  Pentru 
Români  astfel  de  şcoale  avem  la  Năsăud  şi  la  Braşov.1 
Ratio  educationis  e  opera  lui  Felbinger.  După  el: 
învăţătorul  are  să  formeze  din  elevii  săi  mai  înainte 
de  toate  creştini  buni.  Religia  figura  ca  materie 
obligatoare  de  primul  ranp.  Ca  metodă  pretindea 
înfăţişarea  schiţei  unei  lecţiuni.  Ne  putem  face  deci 
ideie  despre  felul  cum  se  propunea  atunci. 

Dar  adevăratul  întemeietor  al  şcoalei  pentru  toţi 
în  părţile  noastre  este  Iosif  al  doilea.  La  31  August 
1785  pretinde  hotărât  înfiinţarea  şcoalelor  comune 
[adecă  pentru  toate  confesiunile  fără  deosebire],  in¬ 
troduce  plan  de  învăţământ  comun,  şi  organizaţie 
uniformă,  şi  le  supune  supravegherii  de  stat.  Direc¬ 
torii  şcolari  totuşi  îi  pune  după  confesiuni.2  Româ¬ 
nilor  ortodocşi  ne  dă  pe  Dim.  Eustatievici,  uniţilor 
pe  Gh.  Şincai.  Dimitrie  Eustatievici,  locuind  în  Sibiiu, 
primeşte  ordin  încă  în  1784  să  ţină  cursuri  de  6  săp¬ 
tămâni  pentru  pregătirea  de  învăţători  pe  seama 
şcoalelor  româneşti  ortodoxe.3 4 

înfiinţarea  unui  asemenea  curs  pentru  pregă¬ 
tirea  învăţătorilor  ortodocşi  era  necesar,  fiindcă  om¬ 
nipotenţii  ardeleni  de  atuncia  împiedecaseră  deschi¬ 
derea  de  şcoale  pentru  ortodocşi,1  aşa  că  acum  tre¬ 
buiau  învăţători  la  şcoalele  cele  multe  ce  au  început 
să  răsară.  Pentru  uniţi  şi  şcoalele  grăniţăreşti  sigur 
se  continuă  felul  vechi  —  al  Măriei  Terezia  —  de  a 
pregăti  pe  învăţători  prin  asistenţă  la  lecţiile  prelegăto- 
rului  dela  şcoalele  primare  capitale.  Cursurile  lui  Dim. 
Eustatievici  sunt  sistematice,  se  continuă  şi  de  di¬ 
rectorii  următori,  până  la  înfiinţarea  [1811]  a  primului 

1  Şcoala  primară  românească  din  Braşov  purta  în  popor  numele  de 
şcoală  normală  până  la  răsboiu!  mondial. 

*  Dr.  Pipoş,  o.  c. 

s  Dr.  Lupaş,  în  anuarul  şcoalei  normale  „Andreiu  Şaguna“  din  anul 
1923,  citat  şi  de  dl  S.  R.  Formac  în  o.  c. 

4  Fără  nici  un  fel  de  şcoală  însă  n'am  fost.  Cu  ocazia  recenzămân- 
tului  dela  1761,  făcută  de  gen.  Buccov,  se  constată  existenţa  a  lor  2719 
dascăli  români ;  sigur  erau  cântăreţii  de  strană,  cari  mai  învăţau  pe  unii 
pe  alţii  să  cetească  şi  să  cânte. 

seminar  teologic  ortodox  rom,  în  Ardeal  la  Sibiu,1 
căruia  i  se  ataşează.  Deci  avem  de  a  face  cu  o 
şcoală  normală  reorganizată  în  repeţite  rânduri  de 
marele  Şaguna  şi  care  fiinţează  şi  azi  sub  numele 
de  Şcoala  normală  „  Andreiu  Şaguna11,  încă  tot  cu  un 
caracter  religios  mai  pronunţat  Dela  şcoala  aceasta 
pleacă  în  1816  marele  Gheorghe  Lazar,  întemeietorul 
şcoalei  româneşti  în  Muntenia.  La  1812  se  înfiinţează 
şcoala  normală  din  Arad,  la  1822  seminarul  teologic 
de  acolo  şi  din  Vârşeţ.  Iar  între  cele  unite  pare  a 
se  înfiinţa  cea  din  Năsăud,  fără  a  se  putea  preciza, 
când.  s’a  schimbat  din  şcoala  capitală  [primară]  nor¬ 
mală  în  şcoală  normală  de  felul  celei  din  Sibiiu  şi 
Arad.  De  aici  încoace  istoria  învăţământului  e  mai 
cunoscută  şi  nu  mai  prezintă  din  punctul  de  vedere 
religios  ceva  deosebit. 

In  ajutorul  învăţământului  religios  până  chiar 
după  1850,  în  afară  de  cărţile  de  slujbă  bisericească, 
au  stat  vestitele  bucoavne,  cărţi  eminament  religioase 
cu  editarea  cărora  se  disting  o^todoşii.,, 

Cu  veacul  al  19-lea  intrăm  cu  totul  în  vederile 
pedagogiei  apusene,  şi  influinţăm  pe  Românii  din 
Vechiul  Regat,  şi  împreună  cu  Sârbii  şi  cu  Ruşii 
Peninsula  Balcanică. 

De  aici  încolo  încep  să  apară  şiruri  întregi  de  ma¬ 
nuale  de  tot  felul  pentru  religie,  lecţii  practice,  studii 
de  pedagogie  religioasă.  S’ar  întinde  prea  mult  studiul 
acesta,  dacă  am  înşira  toate  manualele;  vom  aminti 
numai  lecţiile  practice  şi  studiile  pedagogice  [cati- 
hetice]  mai  însemnate.  Lecţii  practice  publică  din 

1  Primele  încercări  de  a  deschide  un  seminar  teologic  le  fac  Bra¬ 
şovenii  la  1805,  dar  nu  reuşeşte.  Cel  dintâi  seminar  ort.  român  se  deschide 
la  Socola  de  cătră  Mitropolitul  Veniamin  Costache  la  1806. 

3  Dl  Dr.  O.  Ghibu  spune  în  Ist.  lit.  didact.  Ia  Rom.  pag.  97:  In  Ar¬ 
deal  apar  dela  1770 — 1870,  36  bucoavne  ortodoxe  şi  6  unite.  Uniţii  se  stră¬ 
duiau  numai  pentru  învăţământul  superior  şi  nu  le  mai  rămânea  interes 
pentru  cel  primar.  Deşi  mai  favorizaţi  de  împrejurări  decât  ortodocşii, 
uniţii  n'au  putut  ţinea  niciodată  concurenţa  cu  ei  pe  terenul  învăţământului 
primar. 

Insuş  protopopul  unit  şi  vestitul  scriitor  Petru  Maior  constată  pe  la 
1813:  Iară  cu  şcoaiele  cele  de  prin  sate  până  acuma  întrec  neuniţii  pe  cei 
uniţi  din  Ardeal  [vezi  Dr.  Lupaş:  Ist.  bis.  rom.  pg.  153). 

istorioare  biblice  şi  istorioare  bisericeşti  [Arad,  1908] 
păr.  Nicolae  Crâşmariu;  publică  lecţii  de  catehizare 
pentru  adulţi  şi  popor  [Bucureşti  1926]  pr. /.  Tomescu; 
lecţii  singuratice  prin  „Vatra  Şcolară"  revistă  peda¬ 
gogică  la  Sibiu.  Studii :  „Idigitări  metodice  I,  în  Istoria 
naturală  în  şcolile  poporale,  [Sibiu  1890]“,  Dr.  P. 
Barcianu,  discută  modificarea  planului  de  învăţă¬ 
mânt  la  religie;  Dr.  P.  Şpan:  Poveştile  în  educaţia 
şcolară  [Sibiu  1905];  Ştefan  Velovan:  Metodica  spe¬ 
cială  a  Religiunii  şi  Moralei  [Focşani,  1902);  Juvenal 
Stefanelli:  Catihetica  [Cernăuţi  1904];  Dr.  Petru 
Barbu:  Catihetica  [Caransebeş,  1907];  Simeon  Po- 
pescu:  Catihetica  pentru  seminar  [n’ am  văzut-o ;  am 
auzit  numai  de  ea];  pr.  V.  Pocitan,  Metodica  reli¬ 
giunii  [?]  [Buc.  1912] ;  Dr.  N.  Brânzeu :  Planuri  pentru 
propunerea  studiului  religiunii  gr.-cat.  [raport  cătră 
ordinariat  despre  organizarea  învăţ.  rel.  —  [Lugoj, 
1915];  Dr.  P.  Barbu:  Şcoala  modernă  şi  Religiunea 
la  noi  [Caransebeş  1916];  I.  Nisip eanu :  Religia  pentru 
copii  [Bucureşti  1922] ;  î.  Nisipeanu  şi  Teodor  Geanta : 
Metodica  Religiei  şi  a  limbii  române  [Bucureşti  1925]; 
pr.  Marin  I.  Ionescu :  Inima  e  cârmaciul  minţii  sau 
catihetica  zilelor  noastre  [Bucureşti,  1926].  In  afară 
de  acestea  articole  prin  foile  şi  revistele  bisericeşti 

S’au  ţinut  şi  trei  congrese  preoţeşti  [prof.  de 
relig.j,  cari  s’au  ocupat  de  învăţământul  religios  sub 
diferitele  lui  aspecte,  unul  la  Bucureşti  la  1912,  al 
doilea  la  Sibiu  în  1922  [vezi  Analele  Asociaţiei  Cle¬ 
rului  „A.  Şaguna"]  şi  altul  la  Bucureşti  în  1924. 

Aceste  frământări  dovedesc  limpede,  că  învă¬ 
ţământul  nostru  religios  încă  nu  mulţumeşte  pe  pro¬ 
punători.  Se  fac  şi  încercări,  când  în  sensul  şcoalei 
neo-herbartiene,  când  al  celei  din  Bremen;  experi¬ 
mentări  serioase  însă  nu  s’a  făcut  nici  cu  un  metod 
nici  cu  altul,  decât  sporadic.1 

* 

*  * 


1  Un  congres  viitor,  cred,  că  ar  avea  datorinţa  să  decreteze  obligator 
experimentarea  metodului  neoherbartian  măcar  timp  de  10  ani,  şi  apoi  a 
trage  concluzii.  Altcum  continuăm  să  ne  lăudăm  fără  a  produce  ceva  real. 

învăţământul  religios  în  biserica  ortodoxă,  clin 
cauza  supunerii  turceşti,  decade,  până  ajunge  numai 
o  umbră.  Asalturile  catolicilor  asupra  Rutenilor,  Ro¬ 
mânilor  şi  Sârbilor,  şi  ale  protestanţilor  în  special 
asupra  Românilor,  înviorează  activitatea  şcoalelor 
mănăstireşti  şi  parohiale  şi  crează  şcoli  nouă  după 
model  apusean.  Iar  azi,  toată  biserica  ortodoxă,  este, 
în  mare  măsură,  tributară  pedagogiei  şi  teologiei 
apusene.  Zorile  unui  învăţământ  propriu  spiritului 
bisericii  noastre  se  întrezăreşte,  şi  e  posibil  să  înodăm 
firul  nostru  cu  cel  al  vechii  culturi  ortodoxe,  când 
ne-am  şi  regăsi  pe  noi  înşi-ne.  pr  gh.  Maior. 


Amintirile  unui  preot  romano-catolic 
devenit  preot  ortodox. 

[Fino]. 

Pe  când  eram  la  Saint-Denis-sur-Loire  Monseniorul 
Des  Essarts  înfiinţă  conferinţele  bisericeşti.  în  fiecare  lună 
preoţii  erau  obligaţi  să  se  întrunească  pe  cantoane  Ia  câte 
unul  din  ei,  ca  să  discute  asupra  câte  unei  chestiuni  din 
programul  care  le  era  trimis  mai  dinainte  de  autoritatea 
episcopală. 

Prima  conferinţă  a  cantonului  Blois  Est,  a  avut  loc 
la  abatele'  de  Belot  preot  al  catedralei  şi  superior  al  can¬ 
tonului  din  care  făcea  parte  Saint-Denis-sur-Loire.  Am 
fost  numit  secretar  în  unanimitate.  Trebuia  deci,  să  re- 
sumez  discuţiile  ce-au  avut  loc  în  conferinţe  şi  să  le  pre¬ 
zint  o  analiză  exactă. 

Funcţia  mea  de  secretar  m’a  pus  într’o  legătură  foarte 
apropiată  cu  superiorul  meu,  abatele  de  Belot.  Acest  bun 
preot  mă  vedea  de  atunci  cu  o  prietenie  şi  stimă  de  care 
mi-a  dat  dovadă  în  mai  multe  rânduri.  Făcea  cel  mai  mare 
caz  de  Istoria  Bisericii  Franţei  şi  era  foarte  mândru  când 
trimetea  la  episcopie  rapoartele  despre  conferinţele  ce  le 
prezida.  La  dreptul  vorbind,  aceste  procese  verbale  nu 
erau  resumatul  celor  ce  se  discutau,  ci  adevărate  lucrări 
teologice  la  cari  eu  lucram  serios.  Confraţii  mei,  auzindu-le. 

mă  încărcau  cu  laudele  lor,  dar  ei  cădeau  de  acord,  că 
nu  fuseseră  aşa  de  savanţi,  dupăcum  putea  cineva  crede 
în  urma  proceselor  verbale,  pe  care  le  redactam  eu. 

Dl  abate  de  Belot  o  ştia  bine.  Şi  la  sfârşitul  anului- 
mi-a  spus  foarte  amabil  în  prezenţa  confraţilor  mei:  „Dom¬ 
nule  secretar,  după  dările  de  seamă  înaintate  Monsenio¬ 
rului  despre  conferinţele  din  dieceză,  noi  am  obţinut,  graţie 
d-voastră,  cel  dintâi  loc.  Primul  canton  din  punct  de  ve¬ 
dere  geografic,  a  rămas  primul  şi  din  punct  de  vedere 
teologic". 

Toţi  confraţii  aderară  în  unanimitate  la  laudele  ce  mi 
le-a  făcut  preşedintele.  Devenisem  primul  teolog  din  die¬ 
ceză.  Această  ştiinţă  îmi  căzuse  din  cer,  fără  îndoială, 
de  vreme  ce  Duc  şi  Richaudeau  pretindeau  că  eu  n'am 
studiat  teologia  cât  am  stat  la  seminar. 

Mă  duceam  din  când  în  când  la  seminar  ca  să  văd 
pe  vechii  mei  superiori.  Am  regăsit  pe  economul  car^ 
mă  iubea  mult  şi  care  mi-a  fost  confesor.  Era  foarte  fe¬ 
ricit  când  mă  revedea  şi  râdea  din  toată  inima  de  ironiile 
ce  le  făceam  pe  socoteala  bufniţei  şi-a  micului  papa  Ri¬ 
chaudeau  relativ  la  proastele  lor  procedeuri.  întrebuinţam 
puţină  răutate,  însă  prea  puţină,  pentruca  să-i  fac  să  creadă 
că  le  port  ură. 

Nu-i  uram;  însă  îi  dispreţuiam  şi  mă  amusam  pe  so¬ 
coteala  lor.  Am  avut,  mai  cu  seamă,  ocazia  să  râd  de 
micul  papa  Richaudeau  când  « Franţa  centrală *  ziarul  legi- 
timiştilor  l-a  însărcinat  să  răspundă  unui  preot  protestant 
dl  Cadier  care  făcea  mare  zarvă  prin  dieceză  cu  predicile 
şi  broşurile  ce  le  răspândea.  « Franţa  centrală »  ziar  reli¬ 
gios  voia  să  înceapă  război  cu  dl  Cadier  şi  s’a  adresat, 
foarte  natural,  profesorului  de  teologie  dogmatică  pentru 
ca  să-şi  facă  sama  cu  acest  domn.  Abatele  Richaudeau 
acceptă.  Insă  a  făcut  nişte  articole  aşa  de  păcătoase  şi 
ilegibile  încât  toată  lumea  a  râs. 

Dl  Cadier  triumfa.  Atunci  « Franţa  centrală »  mi  s’a 
adresat  mie.  Eu  am  isprăvit  iute  cu  dl  pastor  şi  am  ştiut 
pune  pe  ceice  râdeau  de  partea  mea. 

De  atunci  dl  Cadier  s’a  închis  în  templul  său  şi  şi-a 
moderat  zelul.  Când  mă  duceam  la  seminar  se  vorbea  de 
articolele  mele  contra  dlui  Cadier ;  eram  felicitat.  Abatele 

Richandau  era  foarte  încurcat  şi  se  gândea  fără  îndoială 
la  faptul  că  elevul  lui,  pe  care-1  acuzase  că  a  neglijat  teo¬ 
logia,  era  mai  bun  teolog  ca  el.  Aceasta  era  părerea  tu¬ 
turor  clericilor  serioşi. 

Eram  în  toată  strălucirea  renumelui  meu  ca  scriitor 
când  Monseniorul  Fabre  des  Essarts  concepe  proiectul 
unei  schimbări  de  personal  la  seminar.  Bufniţele  nu  mai 
puteau  să  rămână,  şi  seminarul  cel  mare  era  complect 
desorganizat.  Monseniorul  Fabre  des  Essarts  s'a  adresat 
atunci  dlui  abate  Leon  Garapin,  singurul  capabil  de-a  re¬ 
forma  instituţia.  După  câtva  timp  de  esitare  dl  abate  Leon 
Garapin  primi,  însă  cu  condiţia  ca  să  i  se  dea  colabora¬ 
tori  după  placul  său.  Monseniorul  i-a  promis.  Dl  Leon 
Garapin  cunoştea  bine  clerul  din  dieceză.  A  ales  pe  cei 
mai  capabili  şi  m’a  pus  şi  pe  mine  pe  listă  cu  titlul  de 
profesor  de  filozofie  şi  de  istorie  bisericească.  Gâştele 
dela  curtea  episcopală  cârăiră  foarte  frumos  şi  abatele 
Morisset  îşi  adăogă  trişca  lui  la  acest  concert  Bunul 
episcop  asurzise.  Principala  cauză  a  acestei  gălăgii  eram 
eu.  Dar  ce  le-am  făcut  acestor  bufniţe?  Nimic,  absolut 
nimic!  Eu,  la  drept  vorbind,  nici  nu  perdeam  timpul  ocii- 
pându-mă  cu  ei!  Monseniorul  des  Essarts  neştiind  de  ce 
să  se  amestece  în  mijlocul  acestor  ţipete,  lăsă  pe  dl  L6on 
Garapin  să  judece  ceeace  avea  de  făcut.  „înţeleg,  îi  zise 
episcopului,  că  aceşti  oameni  ne  vor  face  o  opoziţie  ne¬ 
curmată  dacă  abatele  Guettee  face  parte  din  colabora¬ 
torii  mei;  de  altă  parte  eu  nu  pot  să  renunţ  la  acest 
punct.  Ţin  foarte  mult  Ia  abatele  Guettee  care  va  avea  o 
foarte  mare  influinţă  asupra  elevilor  şi  care  mă  va  se¬ 
cunda  cel  mai  bine.  înţeleg,  Monseniore,  că  cruţaţi  pe 
preoţii  cari  formează  consiliul  d- voastră;  atunci  renunţăm 
la  proiect  şi  adresaţi-vă  la  o  congregaţie  bisericească  la 
care  să-i  încredinţaţi  direcţia  seminarului". 

Monseniorul  Fabre  des  Essarts  renunţă  cu  părere  de 
rău  la  proiectul  său. 

S’a  adresat  mai  multor  congregaţii,  cari  n’au  putut 
accepta.  Atunci  s’a  adresat  iezuiţilor  cari  au  alergat  în 
grabă  şi  s’au  aruncat  ca  nişte  paseri  de  pradă  asupra 
bietei  dieceze  Blois.  In  fruntea  lor  era  părintele  Fessard 
un  nume  sortit  pentru  un  iezuit  însărcinat  cu  instrucţia. 

Părintele  Fessard  ajunsese  unul  din  marii  fruntaşi  ai  com¬ 
paniei. 

Când  a  ajuns  la  Blois,  revoluţia  din  1848  răsturnase 
tronul  de  Orleans  şi  proclamase  Republica. 

înainte  de  a  vorbi  de  schimbarea  ce-a  produs-o  acest 
eveniment  în  situaţia  mea,  trebue  să  spun  că  renumele 
meu  ca  scriitor  trecuse  marginile  diecezei.  Primeam  scri¬ 
sori  episcopale  foarte  măgulitoare ;  abatele  Chavin  de 
Malan  (nu-şi  făcuse  testamentul)  îmi  cerea  colaborarea  la 
o  mare  revistă  religioasă  pe  care  voia  s’o  înfiinţeze  la 
Paris:  abatele  Darboy,  mai  târziu  arhiepiscop  de  Paris, 
îmi  făcea  dări  de  seamă  asupra  lucrării  mele  în  „ Corespon¬ 
dentul ;  părintele  Praf,  iezuit  din  Lyon  îmi  scria  să  mă 
asociez  cu  el  pentru  a  continua  Istoria  Bisericii  galioane 
a  confraţilor  lui,  Longueval  şi  ceilalţi. 

Hotărât,  iezuiţii  voiau  să  mă  aibă,  propunerea  părin¬ 
telui  Prat  era  un  excelent  mijloc  de  a  împiedeca  publicarea 
lucrării  mele.  Asociindu-mă  la  o  operă  nouă  care  trebuia 
s’o  înlocuiască,  puteam  să  fiu  câştigat  de  argint  şi  de  ono¬ 
ruri,  şi  eu  eram  prea  nevinovat  pentru  a  avea  astfel  de  idei. 
I-am  scris  bunului  părinte,  că  putea  să-şi  desăvârşească 
opera  fără  ajutorul  meu ;  că  eu  mi-o  voi  face  pe  a  mea  şi 
că  lumea  religioasă  va  avea  astfel  două  lucrări  bune  în 
loc  de  una.  Acest  răspuns  a  măgulit  în  aparenţă  pe  bunul 
părinte  Prat,  cu  atât  mai  vârtos  cu  cât  eu  protestam  în 
scrisoare  contra  unei  reclame  prin  care  fraţii  Guyot,  vân¬ 
zători  ai  lucrării  mele  la  Paris  şi  Lyon,  depreciau  un  vo¬ 
lum  publicat  deja  de  părintele  Prat.  Eu  nu-i  însărcinasem 
cu  acest  lucru  urât.  Părintele  Prat  mi-a  scris  o  a  doua 
scrisoare  pentru  a-mi  mulţumi  de  bunele  mele  simţăminte  • 
îmi  scria  în  post-scriptum :  „Când  Istoria  Bisericii  Franţei 
va  fi  puţin  mai  înaintată,  în  calitatea  mea  de  bibliotecar 
voi  dispune  să  se  cetească  în  refectorul  nostru". 

In  această  vreme  o  citeau  în  refectorul  mănăstirii  Tra- 
piştilor  de  Staoneli,  din  Algeria. 

Nici  iezuiţii,  nici  trapiştii,  şi  nici  episcopii  nu  găseau 
atunci  lucrarea  mea,  (opera  mea]  plină  de  erori. 

Bufniţa  a  aflat  că  părintele  Prat  mi-a  scris  şi  că  eu 
am  refuzat  propunerile  lui. 

A  conchis  că  eram  de-o  îndrăsneală  de  neiertat. 

Un  alt  istoric  bisericesc,  mai  cunoscut  decât  părintele 
Prat,  dl  Laurentie,  care  avea  o  casă  la  t ară  în  dieceza 
Blois,  dedea  cea  mai  mare  importanţă  operei  mele.  Insă 
era  mâhnit  de  notele  prin  cari  dedeam  la  iveală  câteva 
greşeli  din  a  sa  Istorie  a  Franţei ,  cu  privire  la  Sidonius, 
Apollinaris  şi  Salvien.  Şi-a  împărtăşit  necazul  şi  tipogra¬ 
fului  meu.  N’aveam  de  loc  nici  un  motiv  de-a  combate 
pe  un  om  foarte  onorabil,  care  simplu  fiu  de  ţăran,  ştiuse 
să  ajungă  prin  talentul  său  şef  al  partidului  legitimist  şi 
redactor-şef  al  « Uniunei ».  Cum  atunci  am  pus  a  doua  ediţie 
din  opera  mea  sub.  tipar,  am  sacrificat  notele  cari  i-au 
produs  atâta  supărare. 

Aflând,  dl  Laurentie  îmi  scrie  îndată:  „Nu  regret  in¬ 
discreţia  dlui  Iahijer '  fiindcă  ea  mi-a  dat  din  partea  Dum- 
nivoastre  o  dovadă,  care  mă  onorează.  Credeţi-mă,  Dom¬ 
nule,  că  judecata  mea  asupra  lucrării  Dumniavoastră,  nu 
putea,  în  nici  un  caz,  să  fie  alterată  printr’o  întoarcere 
personală.  Mi-a  fost  uşor  să  văd,  că  lucrarea  voastră 
onorează  literile  creştine.  Pentru  aceasta  chiar  limbagiul 
vostru  a  trebuit  să-mi  fie  mai  simţit ...  Eu  am  încercat  multe 
supărări  în  dieceza  voastră,  şi  mă  felicit,  că  mica  contra- 
rietate  care  mi-a  venit  din  partea  cărţii  voastre  nu  este 
decât  un  accident  literar  delăturat  deja  de  buna  voastră 
graţie.” 

Dl  Laurentie  numai  era  redactorul  « Uniunei »  când 
acest  ziar  a  început  să  mă  insulte,  cum  voiu  arăta  mai 
târziu.  Gentilomii  cari  îl  redactau  atunci  n’aveau  nici  talentul 
şi  nici  politeţea  fiului  de  ţăran,  care  le-a  fost  lor  la  toţi 
învăţător. 

Eram  la  Saint-Denis-sur-Loire  ocupându-mă  liniştit  de 
slujba  mea  bisericească  şi  de  a  mea  Istorie  a  Bisericii 
Franţei,  când  o  lovitură  de  trăsnet  răsturnă  tronul  usurpat 
al  lui  Louis-Philippe  d‘Orleans.  Acest  eveniment  n’a  putut 
să  mă  neliniştească.  Nu-mi  era  frică  de  Republică.  Se 
răspândi  vestea  la  ţară  că  se  va  suprima  bugetul  cultelor. 
Consiliul  municipal  al  Saint-Denis-ului  în  frunte  cu  primă¬ 
riul  veniră  la  mine.  spunându-mi  că  dacă  stăpânirea  nu  mă 
va  mai  plăti,  mă  vor  plăti  ei,  şi  că  toţi  locuitorii  mă  rugau 
să  rămân  în  mijlocul  lor.  Am  mulţumit  din  adâncul  inimei 


Tipograful  meu. 

acestor  bravi  oameni  asigurându-i  că  nu-mi  era  teamă  şi 
că  voiu  rămânea  liniştit  la  postul  meu. 

Confraţii  mei,  cari  nu  erau  republicani  cu  desăvârşire, 
crezură  de  datoria  lor  să  aclame  republica,  cu  entuziasm. 

Eu  n’aveam  nevoie  să  fiu  aşa  de  zelos.  In  nici  o 
parohie  arborele  libertăţii  na  fost  sfinţit  mai  simplu.  N’am 
vrut  nici  să  mă  duc  la  Blois  cu  parohienii  mei  pentru  pri¬ 
mele  alegeri.  Am  cedat  totuş  insistenţelor  primarului  şi 
am  pornit  împreună  cu  el  în  fruntea  alegătorilor. 

La  Blois  se  născu  ideea  fondării  unui  ziar  republican. 
Fondatorii  cari  erau  cei  mai  consideraţi  oameni  ai  ora- 
,şului  mă  rugară  să  primesc  slujba  de  şef-redactor  al  nouei 
foi.  Am  împărtăşit  episcopului  intenţiile  lor.  EI  m’a  sfătuit 
să  primesc  şi  să  viu  să  mă  stabilesc  la  Blois.  Bietului 
episcop  îi  era  frică  de  Republică;  găsi  că  puterea  Provi¬ 
denţei  s  a  manifestat  în  faptul,  că  mi  s’a  încredinţat  redac¬ 
tarea  unui  ziar  republican. 

Urmarea  a  fost  că  eu  am  devenit,  cu  aprobarea  epis¬ 
copală,  redactor  al  Republicanului  de  Soire-şi-Cher. 

Bunii  mei  duşmani  dela  episcopie  nu  găsiră  de  cu¬ 
viinţă  să  se  ocupe  de  noua-mi  poziţie.  La  toţi  le  era  frică 
şi  să-mi  facă  complimente. 

Era  hipocrizie.  Mi-am  închipuit  şi  ceeace  a  urmat 
mi-a  arătat,  că  nu  mă  înşelam. 

Dore,  zis  Stingătoarea  de  luminări,  îmi  dădu  îndată 
o  dovadă.  Mă  aşezasem  cu  locuinţa  aproape  de  catedrală. 
Aveam  să  fac  liturgia  şi  să  asist  la  slujbele  religioase. 
Dore,  decanul  capitlului,  îmi  destină  un  Ioc  pentru  a  mă 
aşeza,  mai  puţin  convenabil  decât  al  preotului  paraclisier, 
un  idiot,  care  nu  făcuse  studii  şi  pe  care  îl  ordonaseră  (hiro¬ 
toniseră  preot)  pentru-că  avea  o  anumită  avere  şi  biserica 
nu  cheltuia  nimic  pentru  slujbele  sale. 

Am  înţeles  că  aveam  de  suportat  trăncănelele  tuturor 
pedanţilor.  Nu  m’am  mai  dus  de  atunci  Ia  catedrală;  fă¬ 
ceam  liturgia  şi  asistam  la  slujbele  publice  la  biserica  din 
Faubourg  unde  eram  născut.  Preotul  a  fost  foarte  încântat, 
foarte  amabil  şi  m'a  rugat  să  oficiez  la  marile  sărbători. 
Episcopul  credea  că  îmi  fac  gustul  mergând  să  servesc  Ia 
biserica  unde  am  fost  botezat  şi  unde  am  făcut  prima 

liturgie.  Nn  m’am  plâns  lui  de  insulta  ce  mi-a  făcut-o  Dore. 
De  ce?  Despreţuiam  pe  individ  şi-mi  era  deajuns. 

Mă  duceam  să  văd  pe  episcop  destul  de  des.  Dacă 
îl  uitam  mă  dorea  el.  Venea  la  mine,  onoare  ce  nu  se  da 
nici  unui  alt  preot.  Intr'o  zi  mi-a  zis :  „Dragul  meu  prietin,  am 
intensa  să-ti  prepar  o  locuinţă  la  episcopie,  foarte  aproape 
de  bibliotecă.  Vei  fi  prietinul  meu ;  vom  recita  breviarul  îm¬ 
preună  şi  vei  avea  timp  destul  pentru  lucru.  După  ce-ti 
vei  termina  Istoria  Bisericii  Franţei,  vei  face  o  Istorie  a 
Franţei.  Toate  ce  le  avem  nu  valorează  cine  ştie  ce. 
Dacă  ziarul  nu-ţi  reuşeşte  vei  rămânea  pe  lângă  mine ;  te 
voi  face  canonic,-  te  vei  odihni  la-  masa  mea.  Să  nu  te 
preocupe  partea  materială  a  existentei  dumnitale". 

Toate  acestea  sar  fi  realizat  de  sigur  dacă  Monse¬ 
niorul  Fabre  des  Essart  ar  fi  trăit.  A  vorbit  de  planul  său 
bunului  meu  prietin  abatele  Leon  Garapin,  care  mi-a  zis 
într’o  zi :  „Cunosc  bunele  intenţii  ale  Monseniorului  în  ce  te 
priveşte ;  e  sincer,  însă  nu  va  putea  să-şi  înfăptuiască  pla¬ 
nurile.  E  atins  de  o  boală  grea  şi  va  muri  curând.  Ştiu 
că  a  dat  deja  ordin  să  ti  se  pregătească  o  locuinţă.  Nu 
primi,  găseşte  motive  de  a-ti  amâna  instalarea.  Nai  decât 
duşmani  la  episcopie.  La  moartea  episcopului  prima  lor 
grije  va  fi  de  a  te  da  afară:  e  mai  bine  să  nu  intri". 

Sfatul  era  cu  minte ;  m’am  decis  să-l  urmez. 

Republicanul  de  Loir-şi-Cher  a  ajuns  curând  un  ziar 
de  primul  rang  în  presa  departamentului.  Polemizam  cu 
un  ziar  rău,  radical  şi  nereligios.  Curierul  de  Loir-şi-Cher , 
cu  Journal  de  Loir-et-Cher,  organul  orleaniştilor  şi  cu  France 
centrale  ziarul  legitimiştilor.  Această  din  urmă  foaie  nu  se 
putea  împăca  cu  ideea,  că  am  părăsit-o.  M’a  atacat,  însă 
i-am  răspuns  în  aşa  chip  încât  redactorul  ei  dl  de  Saint- 
Martial  a  venit  la  mine  să-mi  ceară  pacea.  I-am  acordat-o 
binevoitor,  fiindcă  număram  mulţi  prietini  printre  fundatorii 
ziarului. 

Dl  de  Saint-Martial  a  murit  de  holeră  câtva  timp  după 
aceea.  I-am  făcut  elogiul  în  ziarul  meu.  Menţionez  acest 
mic  fapt,  ca  să  dovedesc  adversarilor  mei,  că  în  luptele  ce 
le-am  avut,  n  am  fost  niciodată  provocatorul :  respingând 
opiniunile  n’am  nutrit  niciodată  sentimente  rele  contra  per¬ 
soanelor. 

Trebue  să  menţionez  şi  articolele  contra  părintelui 
Tessard,  care,  în  conferinţele  ce  le  ţinea  la  biserica  Sfântul- 
Nicolae,  nu  se  jena  să  atace  republica.  Săgeţile  mele,  se 
părea  că  şi-au  ajuns  sfârşitul ;  într 'adevăr  un  bun  părinte 
iezuit,  venit  pentru  a  predica  de  postul  Paştilor,  mi-a  făcut 
o  vizită  solemnă  întovărăşit  de  abatele  Dore.  Bunul  părinte 
se  stăpânea  de-a  discuta  subiecte  religioase,  l-am  lăsat 
'liniştit  şi  nu  m’am  ocupat  de  el. 

Clerul  din  Blois  aclama  cu  entusiasm  Republicanul 
de  Loiv  şi  Cher .  Un  mare  număr  de  preoţi  se  abonară; 
aproape  toţi  îmi  adresau  laude  exagerate  în  scrisorile  de 
abonament  şi  terminau  aceste  scrisori  cu  strigătul  de: 
Trăiască  Republica  ! 

Lucrurile  se  întoarseră  aşa  încât  bastardul  reginei 
Aortense,  fiul  amiralului  olandez  Verhuel,  fu  ales  preşe- 
din  teal  republicii  sub  numele  de  Napoleon  Bonaparte. 

Am  combătut  această  alegere.  Am  înţeles  însă  îndată 
că  trebuia  să  cedez  lupta  sub  pedeapsa  de-a  fi  deportat.' 
Eram  republican  sincer,  însă  eram  puţin  dispus  de-a  suferi 
martiriu  pentru  opiniunile  mele.  Ziarul  meu  încetă  atunci 
să  mai  apară  după  un  an  şi  câteva  luni  de  existenţă. 

Monseniorul  des  Essarts  zăcea  în  timpul  acesta  pe 
patul  său  de  moarte.  Cu  moartea  lui  mi-au  dispărut  toate 
speranţele  ce  le-am  putut  concepe.  Am  scris  la  Paris 
pentru  a  cere  un  loc,  pe  care-1  ştiam  vacant  în  institutul 
Vaugirard,  condus  de  abatele  Poiloup.  Am  obţinut  acest 
loc  care  era  acela  de  profesor  de  filozofie.  Bunii  mei 
prietini  din  Blois,  aflând,  să  şi  grăbiră  să  mă  hulească.  în¬ 
fricoşară  pe  abatele  Poiloup  de  ideile  mele  republicane. 
Acest  brav  om  credea  că  o  să  vadă  venind  în  pacinica  sa 
instituţie  pe  Marat  cumplitul;  el  îmi  scrise,  că  cedase  faţă, 
de  durerea  vechiului  său  profesor  şi  că  îl  ţinea  mai  departe. 

Un  abate  Leboncher,  pe  care  nu-1  cunoşteam  de  loc, 
aflând  de  refuzul  abatelui  Poiloup,  mi-a  propus  catedra 
de  filosofie  în  colegiul  său  dela  Ternes.  Am  primit  şi  m’am 
dus  la  birourile  episcopiei  pentru  a  ruga  pe  vicarii  generali 
titulari  să  mă  autorizeze  să  părăsesc  dieceza. 

Monseniorul  des  Essarts  expirase  şi  eu  nu  l-am  putut 
vedea  pe  patul  său  de  moarte.  Părăseam  Blois-ul  fără  ştirea 
lui.  Dl  Dore  se  arăta  foarte  mâhnit  de  plecarea  mea.  „Te 

voiu  autoriza,  mi-a  zis,  să  părăseşti  dieceza  pentru  a-ţi 
continua  studiile  literare  la  Paris;  însă  nu-ţi  voi  da  exeat-ul; 
nu  putem  consimţi  la  plecarea  Dvoastre  decât  provizoriu. 
Ne  vei  reveni". 

In  mintea  bunului  apostol  ca  şi  într’a  mea,  provizoratul 
era  de  sigur  definitiv;  însă  nu  o  putea  spune.  Iată  fru¬ 
moasa  hârtie  ce  mi  sa  eliberat; 

Insigniile  episcopului. 

Episcopia  de  Biois. 

„Mărie  Auguste  Fabre  des  Essarts  prin  Graţia  divină 
şi  autoritatea  Sfântului  Scaun  apostolic  episcop  de  Biois. 

La  cererea  ce  ni  s’a  adresat  de  dl  abate  Guette  [Rene 
Francois)  preot  din  dieceza  noastră;  având  în  vedere  mo¬ 
tivele  ce  ni  le-a  expus  îl  autorizăm  prin  prezenta  de  a  se 
stabili  în  dieceza  Paris  pentru  a  îndeplini  o  funcţiune  ce-i 
va  fi  încredinţată  în  învăţământ.  Pe  lângă  aceasta  certi¬ 
ficăm  că  dl  abate  Guettee  în  tot  timpul  cât  a  exercitat 
sfânta  slujbă  şi  cât  a  stat  în  dieceza  noastră  a  fost  totdea¬ 
una  recomandabil  prin  ştiinţa  şi  moravurile  sale  bisericeşti. 

Dat  la  Biois  în  11  Octombrie  1850. 

Dore  Vie.  Gen.“ 

Scrisoarea  acestui  document,  afară  de  semnătură,  era 
a  abatelui  Venot  care  părăsise  catedra  de  filozofie,  unde 
răspândise  atâta  strălucire,  pentru  rotogolul  scaun  de  piele 
al  secretariatului  episcopiei. 

Motivele  cari  au  fost  apreciate  de  episcopie  se  re¬ 
duceau  la  unul  singur:  Doream  să  merg  la  Paris  pentru 
a  mă  apropia  de  marile  biblioteci  ca  să-mi  conţinu  mai 
uşor  Istoria  Bisericii  Franţei;  nu  puteam  spune  aceasta 
fără  a  vorbi  de  lucrarea  mea,  lucru  pe  care  nu-1  voiau  cu 
nici  un  preţ.  Era  de  ajuns  şi  foarte  frumos  când  se  de¬ 
clara  că  mergeam  Ia  Paris  la  cererea  mea  şi  când  mi  se 
menţiona  ştiinţa.  Dl  Dore  şi  confraţii  erau  aşa  de  bucu¬ 
roşi  de  plecarea  mea  încât  riscară  şi  laude  pentru  mine, 
deşi  fără  voie. 

Dacă  ei  erau  fericiţi  de  a  mă  vedea  plecat  eu  eram 
cu  mult  mai  fericit  încă,  părăsindu-i.  Toată  lumea  era  aşa- 
dară  mulţumită.  I.  Beieuţâ. 

MIŞCAREA  LITERARĂ. 

Alois  Schmitt,  Katholische  Apologetik,  Herder  Frei- 
burg  im  Br.  1927.  Fag.  100. 

Rostul  apologeticei  creştine  este  să  apere  şi  să  for¬ 
tifice  principiile  fundamentale  ale  creştinismului.  Să  le  apere 
împotriva  atacurilor  necredincioşilor  şi  să  le  lămurească 
şi  întărească  în  sufletele  celorce  se  mulţumesc  cu  o  religie 
isvorâtă  numai  din  resorturile  unui  sentimentalism  vag. 

In  primul  caz  apologetica  se  adresează  în  deosebi 
celor  munciţi  de  îndoeli,  sau  necredincioşilor  de  toate 
nuanţele  dovedind,  cu  ajutorul  raţiunii,  existenţa  lui  Dum¬ 
nezeu,  divinitatea  Mântuitorului,  rostul  Bisericii  ca  instituţie 
sacră  etc.,  cu  un  cuvânt  risipind  falsele  argumente  împo¬ 
triva  religiei  ale  unei  „ştiinţe"  care  —  nemulţumindu-se  cu 
cercetarea  problemelor  din  propriul  său  domeniu,  evadează 
bucuros  în  domenii. 

In  al  doilea  caz  Apologetica  se  adresează  acelor  cre¬ 
dincioşi  cari  —  dupăcum  am  mai  spus  —  se  mulţumesc  cu 
o  religiositate  sentimentală,  de  suprafaţă,  Feuerbach-iană, 
care  —  oricât  ae  preţioasă  ar  fi  —  nu  are  nici  odată  per¬ 
manenţa  şi  rodnicia  religiunii  trecute  şi  prin  resorturile 
intelectului.  Mintea  sănătoasă  nu  slăbeşte  doară  credinţa, 
ci  o  fortifică.  De  aceea  La  semaine  religieuse  din  Geneva 
[Nr.  13  din  1926]  are  toată  dreptatea  când  spune,  că  „nous 
avons  besoin  d’aprendre  a  penser  notre  foi  religieuse,  a  Ia 
penser  avec  force  et  precision".  (Trebue  să  învăţăm  a  ne 
cugeta  credinţa  noastră  religioasă,  a  ne-o  cugeta  temeinic 
şi  precis].  Fireşte  până  unde  e  posibil. 

In  slujba  acestui  dublu  scop  stă  şi  apologetica  lui 
Alois  Schmitt,  profesor  la  Friedrichsgymnasium  in  Freiburg. 
Cartea  e  destinată  învăţământului  religios  secundar;  de 
câştigat  va  câştiga  însă  oricine  îi  va  ceti  aşa  de  îngrijit 
tipăritele-i  pagini.  Pentru  a  dovedi  raţionalitatea  religiei, 
autorul  a  pus  Ia  contribuţie  în  măsură  remarcabilă  argu¬ 
mentele  ştiinţelor  naturale. 

Şi  cu  drept  cuvânt,  pentrucă  ştiinţele  naturale,  departe 
de  a  fi  în  stare  să  surpe  temeiul  credinţei  noastre,  sunt 
„le  plus  imposant  monument  pour  Ia  demonstration  de 
l'existence  de  Dieu“  [Murat,  L’idee  de  Dieu  dans  Ies  Sciences 
contemporaines  I,  Paris  1909]. 

Manualul  i-ar  uşura  lucrul  şi  catehetului  ortodox,  ab¬ 
stracţie  făcând  de  cele  spuse  în  carte  despre  primatul 
papal  cu  consecinţele  lui.  Argumentele  pentru  acest  pretins 
primat,  ca  şi  cele  pentru  infalibilitatea  papei,  sufer  de  fragi¬ 
litatea  cunoscută  tuturora.  N.  Colan. 

„Pentru  zidirea  împărăţiei  lui  Dumnezeu"  predici  de 
preotul  Gh.  Maior,  profesor  de  religie  ia  şcoala  normală 
din  Sibiu.  „Biblioteca  bunului  păstor'1,  preţul  30  Lei. 

In  timpul  din  urmă,  „Biblioteca  bunului  păstor"  ce  iese 
în  cadrele  Asociaţiei  Cierului,  întocmită  fiind  de  harnicii 
redactori  şi  colaboratori  ai  „Revistei  Teologice",  a  publi¬ 
cat  câteva  admirabile  broşuri  cari  merită  să  aibă  cea  mai 
largă  răspândire  în  cercurile  preoţimii.  Amintesc  broşu¬ 
rile  „Un  păstor  model"  de  pr.  G.  Petrov  şi  „La  picioarele 
Mântuitorului",  broşuri  tipărite  prin  stăruinţele  I.  P.  S.  Sale 
mitropolitului  Nicolae.  Sunt  două  neîntrecute  cărţi  ce  trebue 
să  stea  pe  masa  —  şi  mai  ales  în  sufletul  —  fiecărui  preot 
ca  un  catehism  al  chemărilor  pastorale.  O  largă  vestire  şi 
răspândire  trebue  să  li  se  facă  acestor  broşuri. 

Numărul  din  urmă  al  „Bibliotecii  bunului  păstor"  ne 
aduce  iarăşi  o  surprinză  sufletească.  Sub  preafrumosul 
titlu  „Pentru  zidirea  împărăţiei  lui  Dumnezeu",  părintele 
profesor  Gh.  Maior  publică  16  minunate  predici. 

Părintele  Maior  este  un  autor  cunoscut  în  lumea 
preoţilor.  A  scos  mai  multe  cărţi  de  predici,  cari  sau 
epuizat  repede.  In  anul  1918,  în  colaborare  cu  P.  S.  Sa 
actualul  episcop  al  Aradului,  Grigorie,  a  scos  o  carte  de 
predici  care  s’a  desfăcut  repede.  In  1925  a  scos  în  volum 
separat,  în  ediţia  a  Il-a,  aceste  predici,  cari  s’au  epuizat 
de  nou.  Tot  în  anul  1925  a  scos  volumul  al  doilea 
predici,  sub  titlul  „Peste  Golgota  la  înoire".  S’a  epuizat 
repede  şi  această  carte,  o  grăitoare  mărturie  şi  aceasta 
despre  valoarea  lor. 

Acum  păr.  Maior  scoate  a  treia  carte  de  predici,  ca 
o  întregire  a  celorlalte  2  cărţi.  Socotesc  aceste  predici  — 
scrie  păr.  Maior  în  prefaţă  —  ca  o  întregire  a  celorlalte 
tipărite  mai  înainte  şi  le  trimit  şi  pe  ele  în  lume  să  ajute 
propoveduirea  adevărurilor  mântuitoare  ale  Domnului. 

Scrisul  părintelui  Maior  se  citeşte  şi  se  caută  pentru 
miezul  bogat  ce  este  în  el  şi  pentru  forma  uşoară,  curgă¬ 
toare,  plină  de  meşteşug  şi  avânt. 

Aşa  e  şi  cartea  din  urmă.  Plină  de  bogăţia  fondului 
şi  frumseţea  formei.  Cuprinde  16  minunate  predici  tratând 
diferite  subiecte  religioase  prinse  cu  mare  meşteşug.  Ac¬ 
cente  clasice  cuprinde  predica  despre  smerenie  care  în¬ 
cepe  şirul  celor  16  predici.  In  predica  „Voi  sunteţi  biserica 
lui  Dumnezeu",  păr.  Maior  precizează  ca  nimeni  altul  ro¬ 
sturile  sufleteşti  ale  societăţii  tinerimii  ortodoxe  „Sfântul 
Gheorghe".  Rostită  în  Catedrala  din  Sibiu,  în  faţa  delega¬ 
ţilor  societăţilor  din  jud.  Sibiu,  preoţii  pot  afla  în  ea  un 
minunat  ajutor  în  precizarea  rosturilor  soc.  sf.  Gheorghe. 

Preotul  Maior  este  un  meşter  mare  şi  în  predicile 

sociale.  Cu  cuvântul  lui  Dumnezeu  taie  ca  cu  o  sabie  as¬ 
cuţită  în  stări  sociale  nesănătoase.  Citiţi  predica  „De  ce 
nu  mai  vedem  şi  noi  minuni,  sfinţi  şi  proroci  pentrucă 
la  aceste  trebue  suflete  mari  şi  aprinse  pentru  Domnul. 
Oamenii  de  atunci  aveau  suflet  şi  puneau  suflet  în  lucră¬ 
rile  lor...  asta  ar  trebui  să  fie  şi  lozinca  vremilor  noastre : 
nu  cât  am  făcut  ci  cât  suflet  am  pus  în  lucrările  noastre. 
Ne  trebue  prisos  sufletesc  ca  să  putem  pune  suflet  în  lu¬ 
crările  noastre... 

Cele  mai  multe  din  aceste  predici,  fiind  rostite  în  bi¬ 
serica  Catedrală  din  Sibiu,  autorul  a  trebuit  să  ţină  seamă 
de  un  public  ascultător  mai  select.  Totuşi  —  cu  mici  mo¬ 
dificări  de  stil  —  predicile  se  pot  rosti  şi  în  faţa  popo¬ 
rului.  Intre  16  predici  aproape  jumătate  sunt  de  altcum  fă¬ 
cute  şi  rostite  anume  pentru  popor.  Câteva  din  ele  au  fost 
publicate  în  „Lumina  Satelor",  anume  pentru  popor.  Ad¬ 
mirabilă  este  în  special  predica  „Despre  raiu  şi  iad"  ro¬ 
stită  cu  prilegiul  pelerinajului  la  sf.  Mănăstire  Hodoş 
Bodrog.  Cu  mare  meşteşug  şi  cu  mare  putere  este  pus  în 
această  predică  şi  păcatul  „modern"  al  femeilor  de  azi  de 
a-şi  lăpăda  pruncii. 

Preoţii  vor  avea  în  cartea  aceasta  un  minunat  ajutor 
pentru  misiunea  lor  pastorală.  O  recomandăm  cu  toată 
căldura.  Se  poate  comanda  dela  Librăria  Arhidiecezană, 
Sibiu. 

De  încheiere,  o  rugare  pentru  autor.  II  rugăm  să-şi 
strângă  într’o  singură  carte  toate  predicile  risipite  prin 
cele  3  cărţi,  din  cari  2  sunt  epuizate.  Ar  fi  o  carte  de 
mare  ajutor  pastoral  şi  de  mare  valoare  pastorală.  Ştim 
că  faţă  de  lucrul  acesta  se  ridică  greutăţile  materiale  cu 
editura.  Tiparul  cere  azi  averi  întregi.  Dar  şi  această 
greutate  se  poate  învinge  şi  trebue  învinsă.  Fie  din  partea 
Asociaţiei  clerului,  fie  din  altă  parte,  părintelui  Maior 
trebue  să  i-se  dea  putinţa  a-şi  edita  de  nou  valoroasele 
predici.  Pr.  /.  Trifa. 

Dr.  Grigorie  Gh.  Comşa,  episcopul  Aradului :  Noua  Că¬ 
lăuză  pentru  cunoaşterea  şi  combaterea  sectelor  religi¬ 
oase.  Tipografia  diecezană  Arad.  180  pag.  Preţul  Lei  40' — . 

Fiind  „Călăuza  cunoaşterii  şi  combaterii  sectelor"  com¬ 
plect  epuizată,  Prea  Sf.  Sa  Păr.  Episcop  al  Aradului  s’a 
îngrijit,  prin  ediţia  nouă  a  valoroasei  sale  lucrări,  ca  preo- 
ţimea  noastră  şi  toţi  ceice  trebue  să  se  intereseze  de  miş¬ 
carea  sectară,  să  nu  rămână  lipsiţi  de  îndrumările  specia¬ 
liste.  Ediţia  nouă  este  mult  îmbogăţită  faţă  de  cea  dintâi, 
cuprinzând  tot  ceeace  este  esenţial  în  materie  de  secte. 

Avem  capitole  nouă:  1.  înţelesul  cuvintelor  „erezie" 
şi  „sectă".  2.  Sectele  şi  serviciul  militar.  3.  Situaţia  de 
drept  a  sectelor  din  România.  4.  Lipovenii  şi  5.  Spiritiştii. 
Capitolele  acestea  sunt  de  mare  însemnătate.  Astfel  cel 
care  tratează  despre  secte  şi  serviciul  militar,  dovedeşte 
cu  fapte  precise  marele  pericol  ce  rezultă  pentru  organi¬ 
zaţia  noastră  de  stat  în  urma  răspândirii  sectelor.  In  capi¬ 
tolul  despre  situaţia  de  drept  a  sectelor  din  România  se 
pun  la  punct  raporturile  juridice  ale  sectelor  faţă  cu  statul 
şi  cultele  recunoscute  de  stat.  Ni  se  dă  şi  o  bibliografie 
bogată  de  broşurile  scrise  contra  sfeclelor  în  limba  româ¬ 
nească  precum  şi  (în  cap.  X.)  o  culegere  amănunţită,  după 
chestiuni,  a  locurilor  din  Sf.  Scriptură,  cu  ajutorul  cărora 
se  pot  combate  cu  uşurinţă  diferitele  învăţături  greşite  ale 
sectarilor. 

Dată  fiind  competinţa  recunoscută  a  autorului  în  ma¬ 
terie  de  secte,  este  de  prisos  să  recomandăm  în  special 
lucrarea  aceasta  excelentă.  Se  poate  comanda  la  Librăria 
diecezană  din  Arad. 

* 

N.  Iorga :  Viaţa  românească  în  Ardeal  (Biblioteca 
„Semănătorul"  Nr.  166—168  Arad,  editura  Librăriei  die¬ 
cezane.  Preţul  Lei  25‘ — ]. 

Dl  profesor  N.  Iorga  a  avut  întotdeauna  ochii  larg 
deschişi  spre  Ardeal.  L-a  cutreerat  mai  mult,  mai  pasionat 
şi  mai  atent  ca  oricare  altul.  L-a  cunoscut  cum  puţini  ar¬ 
deleni  îl  cunosc.  L-a  proslăvit  în  pagini  cari  vor  rămânea. 
L-a  certat  când  a  fost  nevoe.  L-a  încurajat  în  ceasuri  grele. 

«  Viaţa  românească  în  Ardeal \  pe  care  o  publică  Biblio¬ 
teca  „Semănătorul",  e  o  bogată  şi  interesantă  culegere  de 
articole  şi  conferinţe  apărute,  mai  ales,  în  revista  „Neamul. 
Românesc",  scrise  viu,  în  deplină  cunoştinţă  de  cauză,  de 
ilustrul  nostru  savant. 


CRONICA. 

+  Dr.  Ioan  Mihu  1854—1927.  Departe  de  sgomotul,,, 
asurzitor  şi  adeseori  sterp,  al  timpului  nostru,  s’a  stâns  în 
ziua  de  2  Iulie  1927,  retras  la  moşia  sa  de  lângă  Orăştie, 
marele  iubitor  de  oameni  şi  ocrotitor  de  aşezăminte  cultu¬ 
rale  şi  bisericeşti,  Dr.  Ioan  Mihu. 

Vestea  despre  trecerea  la  cele  veşnice  a  ilustrului  Me¬ 
cenat  al  Românilor  ardeleni,  sosită  din  tusculanul  său  adânc 
îndurerat  dela  Vinerea,  a  deşteptat  regrete  sincere  şi  ge¬ 
nerale  la  aşezămintele  pe  care  le-a  iniţiat,  organizat  şi. 

condus  sau  le-a  ocrotit,  precum  şi  la  toate  persoanele  cu 
care  a  venit  cândva  în  atingere  atât  dincoace,  cât  şi  din¬ 
colo  de  culmile  munţilor. 

Din  roadele  unei  munci  neobosite  şi  chibzuite,  Dr.  Ioan 
Mihu  a  făcut  parte  totdeauna  şi  altora. 

Venerabilul  fruntaş  dela  Vinerea  a  sprijinit  cu  rară 
dărnicie  zidiri  de  biserici,  de  şcoale,  a  dat  ajutoare  la  în¬ 
văţătură  studenţilor  lipsiţi  de  avere  materială.  Şi  nimeni 
în  Ardeal  na  purtat  mai  grăitoare  dragoste  pentru  orop¬ 
siţii  slujbaşi  ai  condeiului,  ca  răposatul  în  Domnul,  Dr.  Ioan 
Mihu.  Interesându-se  de  soartea  lor,  a  instituit  un  fond,  prin 
care  existenţa  ziariştilor  români  ardeleni  să  fie  în  viitor 
mai  puţin  precară. 

In  vremea  vitregă  a  robiei  ungureşti,  Dr.  Ioan  Mihu 
era  unul  din  stâlpii  vieţii  naţionale,  culturale  şi  bisericeşti 
din  Ardeal.  In  toate  mişcările  şi  manifestaţiile  publice  ar¬ 
deleneşti,  el  era  consultat  ca  om  cu  profunde  cunoştinţe 
juridice  şi  financiare,  ca  o  personalitate  de  seamă,  ca  di¬ 
plomat  iscusit,  înţelept,  cumpătat  şi  desinteresat. 

Istoria  nepărtinitoare  îl  va  aprecia  după  vrednicie,  şi 
mai  bine,  decât  o  putem  face  noi,  cei  de  astăzi,  cari  i-am 
stat  atât  de  aproape,  şi  cari  simţim  mai  ales  pierderea 
mare  îndurată  prin  moartea  sa. 

Slujească  faptele  lui  măreţe  ca  exemple  şi  îndrumări 
tuturor  acelora,  pe  cari  bunul  Dumnezeu  şi  hărnicia  pro¬ 
prie  i-a  înzestrat  cu  frumoase  daruri  şi  bunuri  pământeşti, 
ca  să  poată  purta  grije  cu  atât  mai  vârtos  şi  de  cele  su¬ 
fleteşti! 

Vecinică  şi  binecuvântată  să-i  fie  amintirea  mecena¬ 
tului  atât  de  generos,  care  viaţa  întreagă  a  străjuit  necurmat 
şi  neclintit.  Ia  propăşirea  şi  întărirea  poporului,  din  al  cărui 
sân  i-a  fost  dat  să  se  înalţe! 

Cu  drepţii  să-l  odihnească  Domnul!  „Tel.  Rom." 

* 

Din  testamentul  unui  om  mare.  Din  testamentul  şi 
codicilul  d-lui  I.  Mihu,  prin  care  a  lăsat  o  fundaţie  de  cel 
puţin  25  milioane  lei,  spicuim  următoarele  pasagii,  cari 
arată  de  ce  vederi  era  animat  acest  om,  trăit  în  două  vremi 
dar  pururea  şi  nedespărţit  în  mijlocul  aceluiaşi  popor. 

Din  testament:  « Născut  din  o  familie  fruntaşe  de  ti¬ 
rani  şi  trăind  viaţa  mea  între  ţăranii  noştri,  am  avut  o  deo¬ 
sebită  iubire  pentru  ei,  ceeace  mi-au  răsplătit-o  cu  cinste  şi 
iubire  generală .  drept  aceea  am  închinat  şi  eu  averea  mea 
spre  binele  poporului  meu.  Pentru  a  ajunge  la  scopurile  do¬ 
rite  de  mine ,  rog  pe  toţi  factorii  noştri  bisericeşti  superiori, 
precum  şi  pe  toţi  amicii  progresului  poporului  nostru  să 
îngrijească  de :  a)  Administrarea  corectă  şi  cinstită  a  fun- 

daţiei  mele;  b)  Creşterea  morală  şi  în  spirit  bisericesc  a  ti¬ 
nerimii,  ce  na  beneficia  din  venitele  fundaţiunii  mele». 

Din  codicil: 

„I.  Erede  universal  al  averii  mele  lasementare  este  şî 
rămâne  numit  şi  instituit :  Arhidieceza  ortodoxă  română  din 
Ardeal  cu  reşedinţa  în  Sibiu. 

IL  Dorinţa  mea  este  şi  în  prezent  ca  pe  moşia  mea 
să  se  înfiinţeze  şi  susţină  o  şcoală  agronomică,  cel  puţin 
în  proporţiile  şi  condiţiile  precizate  în  testamentul  meu. 

III . Obvenind  însă  cazul,  că  din  motive 

neprevăzute  de  mine,  şcoala  contemplată  să  nu  poată  lua 
fiinţă  precum  am  dorit-o,  dispun  ca  pe  moşia  mea  rămasă 
neexpropiată  să  se  întocmească  o  gospodărie  model,  întru 
altele  şi  pentru  a  provedea  internatul  nostru  seminarial  din 
Sibiu  cu  articolele  de  alimentare. 

IV.  Surplusul  venitelor  ordinare  ale  fundaţiunii  mele 
ce  vor  prisosi  după  vremuri  peste  trebuinţele  şcoalei  sau 
gospodăriei  sus  pomenite  în  nici  un  caz  şi  sub  nici  o  îm¬ 
prejurare  să  nu  fie  întrebuinţate  în  alte  scopuri  decât  cele. 
ce  urmează : 

a)  Pentru  iniţiarea,  promovarea  şi  editarea  de  scrieri 
teologice  şi  pedagogice  de  valoare,  şi  pentru: 

b)  Studii,  de  o  parte  privitoare  la  trecutul  bisericii 
noastre  strămoşeşti,  iar  de  altă  parte  la  problemele  ei  în 
viitor ; 

c)  Pentru  editarea  unei  biblioteci  populare,  menite  a 
populariza  cunoştinţe  folositoare,  menite  a  contribui  la  ri¬ 
dicarea  sufletească  morală  şi  materială  a  poporului  nostru: 

d)  Pentru  înfiinţarea  şi  susţinerea  de  biblioteci  paro¬ 
hiale  în  comunele  ortodoxe  române  din  Arhidieceză; 

e)  Pentru  promovarea  artelor  frumoase,  ce  stau  în 
legătură  cu  întocmirile  şi  trebuinţele  bisericii  noastre. 

V.  Fixarea  măsurilor  ce  se  vor  afla  necesare,  după 
vremuri  şi  împrejurări,  întru  urmărirea  şi  ajungerea  sco¬ 
purilor  precizate  în  punctele  II,  III  şi  IV  de  mai  sus,  — 
este  de  competenţa  Consistorului  şi  Sinodului  Arhidiecezan. 
din  Sibiu. 

IX.  Doresc  şi  dispun:  ca  administrarea  fundaţiunii 
mele  să  se  facă  prin  o  eforie  specială  sub  controlul  Con¬ 
sistorului  şi  al  Sinodului  Arhidiecezan  şi  în  conformitate 
cu  normele  în  vigoare  pentru  administrarea  averilor  bise¬ 
riceşti. 

Privitor  la  compunerea  eforiei  dispun,  ca  aceia  să 
consiste  din  3  membri  din  cler  şi  6  membri  mireni,  români 
de  religie  ortodoxă  română,  desemnaţi  cu  observarea  nor¬ 
melor  ce  urmează : 

1.  Cei  3  membrii  din  cler  sunt: 

a)  Arhiepiscopul  şi  mitropolitul  din  Sibiu  sau  delegatul 
său  ca  preşedinte; 

b)  Doi  membri  din  cler  desemnaţi  de  Consistorul  Ar- 
-hidiecezan. 

2.  Vacanţele  în  numărul  membrilor  mireni  se  face 
în  plenul  Eforiei  cu  vot  secret  şi  cu  majoritatea  voturilor 
celor  prezenţi. 

De  membri  mireni  numesc  pentru  început  pe  Dr.  Virgil 
Olariu  din  Deva,  Ioan  I.  Vulcu,  Aron  Demian,  Dr.  Enea 
Fapiu  din  Orăştie,  Ioan  Macarie  din  Vinerea  şi  Nicolae 
Mihailă  din  Vinerea. 

Raportul  de  drept  şi  competenţă  între  Eforie,  Consistor 
şi  Sinod  urmează  a  se  norma  prin  un  regulament  aprobat 
de  Sinod. 

X.  Rog  pe  eredele  meu  universal  ca,  cu  timpul  să 
ridice  un  modest  cavou  asupra  mormintelor  familiare  din 
grădina  caselor  din  Vinerea,  unde  doresc  să  fiu  înhumat 
şi  eu.. 

* 

Cine  vrea  poate  scoate  concluzii  edificatoare  din  ju¬ 
decata  sănătoasă  a  unui  om  bătrân  şi  unanim  recunoscut 
cuminte. 

* 

t  Vasile  Pârvan.  S’a  dus  dintre  noi,  în  zile  de  vâl- 
toare  electorală.  Poate  aceasta  a  fost  pricina  pentru  care 
presa  a  trecut  aşa  de  superficial  peste  evenimentul  care 
de  bunăseamă  a  zguduit  adânc  toată  suflarea  românească. 
Pentrucă  trecerea  la  cele  vecinice  a  profesorului  erudit  şi 
a  ilustrului  academician  care  a  fost  Vasile  Pârvan  însem¬ 
nează  una  dintre  cele  mai  covârşitoare  pierderi  pentru 
naţia  românească.  Dar  faima  erudiţiei  sale  a  trecut  de 
multă  vreme  graniţele  ţării,  ridicându-I  între  puţinii  bărbaţi 
de  ştiinţă  cu  renume  european. 

Devotamentul  fără  de  margini  cu  care  a  slujit  nea¬ 
mului  şi  umanităţii  în  toate  zilele  vieţii  sale  l-a  coborât  în 
groapă  înainte  de  vreme.  In  urma  sa  rămâne  o  vastă  operă 
scrisă  în  mai  multe  limbi.  Dar  rămâne  mai  ales  pilda  unei 
vieţi  trăite  pentru  alţii,  în  numele  lui  Hristos.  Să  dea  bunul 
Dumnezeu  ca  sămânţa  aruncată  de  ilustrul  defunct  cu  atâta 
hărnicie  apostolică  în  ogorul  neamului  să  răsară  şi  să  aducă 
roduri  bogate  pentru  fericirea  neamului  şi  a  umanităţii. 

* 

Vizita  P.  F.  Patriarh  Miron  îa  Bisericile  din  Orient. 

Dorind  a  mulţumi  personal  căpeteniilor  Bisericilor  din  Orient 
pentru  participarea  ia  festivităţile  suirii  Sale  în  scaunul  pa¬ 
triarhal,  P.  F.  Patriarh  al  României  Dr.  Miron  Cristea  a  făcut 
o  călătorie  la  Constantinopol,  Atena,  Alexandria  şi  Ieru- 

satim.  înaltul  prelat  a  fost  întimpinat  pretutindeni  cu  cea 
mai  caldă  dragoste  şi  cu  cele  mai  măgulitoare  onoruri. 

După  grandiosul  pelerinaj,  organizat  acum  doi  ani  de 
I.  P.  S.  Mitropolit  Nicolae,  care  a  avut  un  atât  de  viu  ecou 
în  lumea  ordoxă  dinţară  şi  străinătate,  vizita  P.  F.  Patriarh 
Miron  constitue  o  nouă  dovada,  că  actualii  cârmuitori  ai 
sfintei  noastre  Biserici  sunt  însufleţiţi  de  dorinţa  de  a  strânge 
tot  mai  mult  legăturile  dintre  singuraticele  biserici  ortodoxe. 
Pe  urma  acestor  legături  ne  vom  cunoaşte  tot  mai  bine 
unii  pe  alţii,  vom  învăţa  unii  dela  alţii,  ne  vom  iubi  şi  ajuta 
tot  mai  mult. 

Peste  autocefaliile,  cari,  măcar  în  aparenţă,  despart, 
există  un  interes  general  al  ortodoxiei.  Postulatul  acestui 
interes  este  solidarizarea  forţelor  prin  iubire  şi  ajutorare 
sinceră  şi  reciprocă. 

Vizitele  căpeteniilor  Bisericilor  ortodoxe  sunt  un  semn, 
că  adevărul  de  mai  sus  începe  a  se  populariza.  Prilej  de 
bucurie  şi  nădejdi. ,  _  Necuice. 


Note  şi  informaţii. 

In  numărul  din  9  Maiu  c.  al  ziarului  său  „România 
Nouă“  din  Chişinăul  Basarabiei,  dl  O.  Ghibu  ocupându-se 
de  problema  concordatului  scrie  între  altele :  „România  ar 
trebui  să  meargă  mult  mai  departe  decât  până  la  un  con¬ 
cordat  stereotip"...  Primul  nostru  ministru  ar  fi  trebuit  să 
facă  un  pas  mai  departe  şi  să  strângă  legăturile  noastre 
cu  creştinismul  apusean  şi  mai  mult. 

„Problema  aceasta  ar  fi  o  problemă  de  o  importanţă 
universal- istorică,  mai  mare  decât  oricare  alta  din  viaţa 
noastră  naţională  de  până  acum  şi  ea  şi-ar  găsi  rezolvirea 
în  cadrul  măreţei  idei  a  reunirii  bisericilor. 

„Pornind  pe  de-o  parte  dela  dogma  unităţii  Bisericii 
lui  Hristos  —  unitate  sfâşiată  acum  900  de  ani  de  prostia 
şi  răutatea  omenească,  fără  nici  o  contribuţie  a  poporului 
nostru  —  pe  de  altă  dela  faptul  că  noi  suntem  latini  .şi  că 
n’avem  nici  unul  din  motivele,  pe  cari  le  aveau  Grecii  sau 
Ruşii  de  a  lupta  împotriva  latinităţii,  am  convingerea  că 
Providenţa  divină  ne-a  rezervat  nouă,  Românilor  apuseni 
prin  sânge  şi  orientali  prin  credinţă,  să  împăcăm  pe  teren 
religios  Apusul  şi  Răsăritul  sfâşiat  de  atâta  vreme  în  două. 

„Sunt  pe  deplin  încredinţat,  că  precum  la  Quirinal 
dorinţele  noastre  au  fost  înţelese  şi  susţinute,  tot  astfel  ele 
ar  fi  înţelese  şi  susţinute  şi  la  Vatican,  fără  ca  tradiţia 
noastră  religioasă  să  aibă  ceva  de  suferit,  ci  tocmai  dim¬ 
potrivă  întărindu-o  şi  încadrându-o  în  marea  tradiţiei  uni- 
versal-creştină. 

„Dacă  dl  General  Averescu,  care  se  bucură  la  Roma 
de  o  reputaţie  cum  n  a  avut-o  niciodată  vr’un  bărbat  de 
stat  român,  şi-ar  lua  asupra  sa  sarcina  de  a  iniţia  acest 
proces  universal- istoric,  va  binemerita  dela  neam  şi  dela 
creştinătate  mai  mult  decât  prin  toate  faptele  pe  cari  le-a 
săvârşit  până  acum“. 

Nu  e  pentru  întâia-oară  că  dl  profesor  O.  Ghibu  o  ia 
razna.  D-sa  a  mai  scris  şi  altă  dată  —  tot  aşa  de  „mistic", 
tot  aşa  de  neînţeles. 

Â  crede  în  mesianismul  poporului  românesc  este  o 
însuşire  frumoasă.  A  crede  însă  că  reunirea  Bisericilor 
este  o  problemă  a  cărui  soluţionare  cade  (astăzi!)  în  sar¬ 
cina  unui  general,  chiar  când  el  este  prim-ministru,  însem¬ 
nează  cel  puţin  o  naivitate. 

Şi  încă  ceva :  Pe  lângă  alte  prăpăstii  dl  Ghibu  pare 
a  afirma  că  nefiind  catolici  nu  mai  suntem  latini  —  ceeace 
nu  e  adevărat.  Ori  că  fiind  latini  trebue  să  fim  şi  catolici  — 
ceeace  iar  nu-i  adevărat.  Fiindcă  creştinismul  e  o  noţiune 
supra  ordonată  noţiunii  de  rassă. 

Deosebirile  esenţiale  dintre  Biserica  ortodoxă  şi  ca¬ 
tolică  [şi  protestantă)  sunt  de  ordin  dogmatic.  Peste  cele¬ 
lalte  s'ar  putea  trece  mai  uşor,  ori  ar  putea  fi  soluţionate, 
la  urma  urmelor  şi  de  generali.  In  materie  de  reconciliere 
dogmatică  însă  nu  cred  că  generalii  ne-ar  putea  aduce 
servicii  norocoase... 

* 

In  ultima  sesiune  a  Sfântului  Sinod  s’a  discutat  şi  che¬ 
stiunea,  dacă  proiectul  de  lege  pentru  reorgani  area  învă¬ 
ţământului  teologic  trebue  să  treacă  prin  parlament  sau  nu. 
Unii  membrii  ai  Sf.  Sinod  au  fost  de  părerea  că  trebue. 
alţii  că  nu. 

Cu  toate  acestea,  lămurirea  controversei  este  cât  se 
poate  de  simplă. 

Prin  constituţia  Ţării,  Bisericii  i  s’a  acordat  autonomie. 
Biserica  îşi  are  toate1  organele  necesare  unei  vieţuiri  au¬ 
tonome.  Ea  îşi  are  şi  organul  său  legislativ,  congresul  na- 
ţional-bisericesc,  care  e  chemat  să  întocmească  şi  legile 
pentru  organizarea  instituţiilor  bisericeşti  în  cadrul  noului 
statut  organic. 

Şcoalele  teologice  nu  sânt  oare  instituţii  bisericeşti? 
Evident  că  da.  Şi  atunci  nu  parlamentul  politic,  ai  cărui 
membrii  sunt  de  religie  ortodoxă,  catolică,  unită,  reformată, 
mahomedană,  mozaică  —  ori  de  nici  una,  e  chemat  să  le¬ 
gifereze  organizarea  acestor  şcoli,  ci  parlamentul  Bisericii. 

In  orice  caz  dacă  legea  va  fi  trecută  prin  Parlamentul 
ţării,  faptul  va  însemna  cel  puţin  atâta,  că  unii  oameni  nu 
prea  înţeleg  ce  e  aia  „autonomie". 


